<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Krok vpred vo vzťahu EÚ a Srbska</Title><Topic>Rozšírenie</Topic><TypeOfInfo>Plenárne zasadnutie</TypeOfInfo><PublicationDate>2011-01-19 - 14:55</PublicationDate><Chapo>Poslanci EP schválili Stabilizačnú a asociačnú dohodou medzi EÚ a Srbskom, ktorá si pred vstupom do platnosti vyžaduje súhlas Európskeho parlamentu a ratifikáciu všetkými členskými krajinami Únie. V uznesení Parlament opakovane zdôraznil, že Belehrad musí plne spolupracovať s Medzinárodným trestným tribunálom pre bývalú Juhosláviu.</Chapo><Content><xhtml:div>

<xhtml:div align="justify"><xhtml:span>"Ratifikáciou Stabilizačnej a asociačnej dohody (SAaD) Európsky parlament pevne podporil Srbsko v jeho ďalších krokoch na jeho historickej ceste do EÚ. Berieme na vedomie a vítame výsledky, ktoré Srbsko za posledný rok dosiahlo, a zároveň poukazujeme na výzvy, ktoré pred ním ešte ležia", uviedol v rozprave europoslanec Jelko Kacin (ALDE, SL), ktorý zdôraznil najmä nutnosť Belehradu plne spolupracovať s Medzinárodným trestným tribunálom pre bývalú Juhosláviu.</xhtml:span></xhtml:div>
<xhtml:div align="justify"><xhtml:span/> </xhtml:div>
<xhtml:div align="justify"><xhtml:span>SAaD, ktorá otvára trh medzi Úniou a Srbskom, a predpokladá neskoršie členstvo tejto krajiny v EÚ, bola podpísaná ešte v roku 2008. Ratifikačný proces v jednotlivých členských štátoch sa však začal až v júni 2010. Doposiaľ dohodu ratifikovalo 11 členských krajín, vrátane Slovenska. EP preto vo svojom hlasovaní vyzval k dokončeniu ratifikačného procesu aj v ostatných členských krajinách.</xhtml:span></xhtml:div>
<xhtml:div align="justify"><xhtml:span/> </xhtml:div>
<xhtml:div align="justify"><xhtml:span><xhtml:strong>Dialóg s Kosovom</xhtml:strong></xhtml:span></xhtml:div>
<xhtml:div align="justify"><xhtml:span/> </xhtml:div>
<xhtml:div align="justify"><xhtml:span>Parlament vyzýva k bezodkladnému začatiu rozhovorov s Kosovom a zároveň víta ochotu Srbska zapojiť sa do dialógu o tejto problematike v rámci EÚ, pričom zdôrazňuje, že na oboch stranách bude potrebné odhodlanie a pripravenosť robiť kompromisy so zreteľom na ich spoločnú európsku budúcnosť, spoločný záujem o dosiahnutie dlhodobého mieru a stability v regióne a zlepšenie kvality života ľudí.</xhtml:span></xhtml:div>
<xhtml:div align="justify"><xhtml:span/> </xhtml:div>
<xhtml:div align="justify"><xhtml:span>Poslanci tiež naliehavo vyzývajú srbskú vládu, aby rozpustila paralelné srbské štruktúry v Kosove, ktoré podľa nich oslabujú proces decentralizácie a zabraňujú úplnej integrácii srbskej komunity do kosovských inštitúcií.</xhtml:span></xhtml:div>
<xhtml:div align="justify"><xhtml:span/> </xhtml:div>
<xhtml:div align="justify"><xhtml:span><xhtml:strong>Zabránenie zneužívaniu liberalizácie vízového režimu</xhtml:strong></xhtml:span></xhtml:div>
<xhtml:div align="justify"><xhtml:span/> </xhtml:div>
<xhtml:div align="justify"><xhtml:span>Od 19. decembra 2009 EÚ uvoľnila vízový režim so Srbskom, čo srbským občanom umožňuje cestovať do schengenského priestoru bez víz. Poslanci to uvítali, no vyzvali srbské orgány, aby prijali "primerané opatrenia a vynaložili maximálne úsilie na obmedzenie možností zneužitia režimu bezvízového styku", a najmä aby zabezpečili, že srbskí občania budú riadne informovaní o svojich právach a povinnostiach vyplývajúcich z bezvízového režimu. Táto požiadavka vyplynula z kontextu narastajúceho počtu falošných žiadostí srbských občanov o azyl vo viacerých krajinách EÚ.</xhtml:span></xhtml:div>
<xhtml:div align="justify"><xhtml:span/> </xhtml:div>
<xhtml:div align="justify"><xhtml:span><xhtml:strong>Utečenci a osoby vysídlené v rámci štátu</xhtml:strong></xhtml:span></xhtml:div>
<xhtml:div align="justify"><xhtml:span/> </xhtml:div>
<xhtml:div align="justify"><xhtml:span>EP poukazuje na skutočnosť, že v rámci Európy je Srbsko krajinou s najvyšším počtom utečencov a osôb vysídlených v rámci štátu, ktorí majú navyše zložitú situáciu v oblasti bývania a chudoby. Žiada preto srbské orgány, aby preskúmali národnú stratégiu pre utečencov a vyzýva signatárske krajiny Sarajevskej deklarácie, aby dosahovali výraznejší pokrok v tejto oblasti. Parlament navyše pripomína, že v dôsledku Dohody o readmisii s krajinami EÚ sa očakáva takmer 150 000 navrátilcov a ich úspešné opätovné začlenenie do spoločnosti si bude vyžadovať dôkladnú prípravu, najmä na úrovni miestnych samospráv.</xhtml:span></xhtml:div>
<xhtml:div align="justify"><xhtml:span/> </xhtml:div>
<xhtml:div align="justify"><xhtml:span>Uznesenie o integračnom pokroku Srbska prijali europoslanci pomerom hlasov 612:28:28. Uznesenie, ktorým dal Európsky parlament svoj súhlas so Stabilizačnou a asociačnou dohodou, bolo schvaľované zdvihnutím ruky.</xhtml:span></xhtml:div>
<xhtml:div align="justify"><xhtml:span/> </xhtml:div>

<xhtml:div align="justify"> </xhtml:div>

</xhtml:div></Content><REF text-before="reference_abbr"><ns1:ID>20110119IPR11943</ns1:ID></REF><Knowmore text-before="more"><Link href="/activities/plenary/ta/calendar.do?language=SK">Prijaté texty budú dostupné na nasledovnej stránke EP (zvoľte dátum 19.01.2011)</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/plenary/ta/calendar.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>