<QUEST><TI><TI-INTRO>ÚSTNA OTÁZKA <QREF QID="H-2010-0239">H-0239/10</QREF></TI-INTRO><TI-SESSION>pre hodinu otázok na schôdzi v máji 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28241">Silvana Koch-Mehrin</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0239">Vec: Preskúmanie rozpočtu</OBJECT><CONTENT><PARA>Preskúmanie rozpočtu, ktoré zadala Rada a Parlament v roku 2006, začala Komisia v roku 2007 (SEK(2007)1188). Parlament a Rada poverili Komisiu, aby uskutočnila „celkové a rozsiahle preskúmanie zahŕňajúce všetky aspekty výdavkov EÚ vrátane SPP a zdrojov [...] a aby v období 2008/2009 predložila [...] správu“, ktorá pripraví pôdu pre obnovený konsenzus o smerovaní výdavkových politík EÚ, ktoré budú schopné čeliť výzvam ďalšieho desaťročia a období po ňom nasledujúcich.</PARA><PARA>V súčasnosti sa zdá, že toto preskúmanie rozpočtu nebude ukončené pred predložením návrhu viacročného finančného rámca (VFR) v prvej štvrtine roku 2011, pretože predseda Komisie Barroso si prv želá dohodu o stratégii EÚ 2020, o ktorej sa má rokovať na zasadnutí Európskej rady v júni 2010.</PARA><PARA>Je nevyhnutné určiť úlohu Parlamentu v stratégii EÚ 2020 v súvislosti s preskúmaním rozpočtu alebo iné cesty reformy rozpočtu pred ďalším VFR. Môže Komisia potvrdiť, že do procesu preskúmania rozpočtu bude Parlament zapojený tak, ako to bolo vopred stanovené v súlade so zmluvou?</PARA></CONTENT></QUEST>