<MOTION LG="SK" TYPE="RE">
<COVER>
<DATE-DEPOSIT DATE="20070502">2.5.2007</DATE-DEPOSIT>
<NUM-MOTION TYPE="B6" NUM="0189" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0189">B6‑0189/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásenia Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Jan Jerzy Kułakowski a Bernard Lehideux</CONTENT></PARA>
<PARA>
	<CONTENT>v mene Skupiny Aliancie liberálov a demokratov za Európu</CONTENT></PARA>
<PARA>
	<CONTENT>o posilnení európskych právnych predpisov v oblasti informovania zamestnancov a konzultácií s nimi</CONTENT></PARA>
</TITLE-COV>
<NUM-PE NUM="389.460">PE 389.460v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0189">B6‑0189/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o posilnení európskych právnych predpisov v oblasti informovania zamestnancov a konzultácií s nimi</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na Chartu základných práv Európskej únie a najmä jej ustanovenia týkajúce sa sociálnych práv, ako aj na článok 139 Zmluvy o ES, podľa ktorých jedným z cieľov členských štátov je podpora zamestnanosti, lepších životných a pracovných podmienok, primeranej sociálnej ochrany, dialógu medzi sociálnymi partnermi, rozvoja ľudských zdrojov s cieľom čo najväčšieho počtu zamestnancov a boja proti vylúčeniu,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na smernicu 2002/14/ES<EXPL ID="1">Ú. v. ES L 80 z 23.2.2002, s. 29.</EXPL> Európskeho parlamentu a Rady z 11. marca 2002 o informovaní a poradách so zamestnancami, smernicu Rady 98/59/ES z 20. júla 1998 o aproximácii právnych predpisov členských štátov týkajúcich sa hromadného prepúšťania a smernicu Rady 94/45/ES z 22. septembra 1994 o zriaďovaní Európskej zamestnaneckej rady; keďže obidve posledné smernice sa zaoberajú harmonizáciou právnych predpisov členských štátov týkajúcich sa nástrojov dialógu medzi sociálnymi partnermi,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na oznámenie Komisie Reštrukturalizácia a zamestnanosť – Predvídať a sledovať reštrukturalizáciu s cieľom rozvíjať zamestnanosť: je úlohou Európskej únie (KOM(2005) 0120) a na stanovisko Európskeho hospodárskeho a sociálneho výboru zo 14. decembra 2005 (CESE 1495/2005),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje uznesenie o reštrukturalizácii a zamestnanosti (2005/2188 (INI)), ktoré prijal 16. marca 2005,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na vyhlásenie Komisie počas plenárnej schôdze, ktorá sa konala 25. apríla 2007 na tému posilnenia európskych právnych predpisov v oblasti informovania zamestnancov a konzultácií s nimi,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže cieľom lisabonskej stratégie je zmeniť Európsku úniu na najkonkurenčnejšiu a najdynamickejšiu ekonomiku sveta založenú na vedomostiach, schopnú trvalo udržateľného hospodárskeho rastu spojeného s vytváraním početnejších a kvalitnejších pracovných miest a s väčšou sociálnou súdržnosťou,</CONTENT></PARA>
<PARA>
<SYMBOL>B.</SYMBOL>
<CONTENT>keďže Európa vyžaduje koherentné a účinné politiky na premostenie post industriálnej spoločnosti a spoločnosti založenej na všeobecných vedomostiach, pričom sa zachovajú naše hodnoty a identity;</CONTENT></PARA>
<PARA>
<SYMBOL>C.</SYMBOL>
<CONTENT>keďže rozhodný sociálny dialóg, priemyselná politika zameraná na inovácie a aktívne politiky zamestnanosti sú kľúčom na dosiahnutie cieľov rozumného a ekologického rastu, ako vytýčila lisabonská stratégia, a predstavujú podmienky, za ktorých možno udržiavať a rozvíjať priemyselné činnosti zamestnávajúce veľkú časť pracujúceho obyvateľstva Európy,</CONTENT></PARA>
<PARA>
<SYMBOL>D.</SYMBOL>
<CONTENT>keďže proces reštrukturalizácie, fúzií, presídľovania, atď., ktorý sa dotýka všetkých odvetví činností a vyvoláva zmeny v štruktúre spoločností a vo výrobe a v zamestnanosti, sa zintenzívnil,</CONTENT></PARA>
<PARA>
<SYMBOL>1.</SYMBOL>
<CONTENT>vyzýva Komisiu, ako už niekoľkokrát žiadal a nedávno aj vo svojom uznesení zo 16. mája 2006 (2005/2188 (INI)), aby preskúmala a zmodernizovala európske právne predpisy týkajúce sa konzultácií so zamestnancami a ich informovania s cieľom zabezpečiť koherentný a účinný právny rámec, aby sa vyhla právnej neistote a zlepšila prepojenie sociálneho dialógu na vnútroštátnej a európskej úrovni;</CONTENT></PARA>
<PARA>
<SYMBOL>2.</SYMBOL>
<CONTENT>vyzýva Komisiu, aby urýchlene prijala opatrenia na zabezpečenie primeranej implementácie členskými štátmi všetkých právnych predpisov týkajúcich sa informovania zamestnancov a konzultácií s nimi a aby urýchlene prijala opatrenia proti členským štátom, v ktorých sa smernice v oblasti informovania a konzultácií neuplatňujú;</CONTENT></PARA>
<PARA>
<SYMBOL>3.</SYMBOL>
<CONTENT>konštatuje, že smernica Rady 94/45/ES z 22. septembra 1994 o zriaďovaní Európskej zamestnaneckej rady sa buď vôbec neuplatňuje alebo sa uplatňuje s veľkými rozdielmi podľa toho, či sa členské štáty rozhodnú ju uplatňovať; vyzýva Komisiu, aby urýchlene vypracovala prehľad o aktuálnom stave a v prípade potreby prijala primerané opatrenia voči členským štátom;</CONTENT></PARA>
<PARA>
<SYMBOL>4.</SYMBOL>
<CONTENT>vyzýva Komisiu, aby zlepšila vnútornú koordináciu svojich politík v oblasti zamestnanosti a sociálnych vecí, ekonomických a menových vecí, priemyslu, výskumu a rozvoja a aby povzbudila sociálnych partnerov k aktívnej účasti na rozvoji koherentného celku politík na udržanie konkurencieschopného a inovatívneho európskeho priemyslu;</CONTENT></PARA>
<PARA>
<SYMBOL>5.</SYMBOL>
<CONTENT>vyzýva príslušné výbory Európskeho parlamentu, aby do svojich pracovných programov začlenili správy, z ktorých by Komisia vychádzala pri vypracúvaní výraznejších politík vzhľadom na globalizáciu so zlepšeným sociálnym dialógom, pri zvyšovaní súkromných a verejných investícií do výskumu a rozvoja, pri zabezpečovaní lepšieho nepretržitého vzdelávania a aktívnych politík zamestnanosti;</CONTENT></PARA>
<PARA>
<SYMBOL>6.</SYMBOL>
<CONTENT>vyzýva Komisiu, aby prijala rozhodnejšiu stratégiu na predvídanie priemyselnej reštrukturalizácie a na zohľadnenie jej sociálneho vplyvu, čím by tiež prispela k zmierňovaniu neistôt európskych občanov, pokiaľ ide o globalizáciu;</CONTENT></PARA>
<PARA>
<SYMBOL>7.</SYMBOL>
<CONTENT>poveruje svojho predsedu, aby toto uznesenie predložil Rade, Komisii, vládam, parlamentom a sociálnym partnerom členských štátov.</CONTENT></PARA></CORPUS>
</MOTION>