<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0091">O-0091/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="28234">Angelika Beer</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0091">Vec: Použitie trieštivých bômb Izraelom v južnom Libanone</OBJECT><CONTENT><PARA>Potom, ako 14. augusta začalo platiť prostredníctvom OSN dohodnuté prímerie, vyšlo najavo, že poľnohospodárska pôda, obydlia, záhrady a hlavné cesty v celom južnom Libanone sú posiate nevybuchnutými trieštivými bombami, ktoré na toto územie zhodil Izrael počas vojny. Do konca augusta odborníci OSN na odstraňovanie mín objavili na 359 rôznych miestach 100 000 nevybuchnutých malých trieštivých bômb a odvtedy každý deň pribúdajú nové miesta, kde sa našli ďalšie bomby. V dôsledku toho bolo veľa Libanončanov zabitých alebo vážne zranených a veľa ľudí zahynie aj v budúcnosti napriek tomu, že oficiálne sa vojna už skončila, keď sa ľudia budú vracať do svojich miest a dedín v snahe znovu začať normálne žiť. <BRK/></PARA><PARA>Hoci izraelská armáda vyhlásila,   že použitie trieštivých bômb bolo „zákonné podľa medzinárodného práva   a v súlade s medzinárodnými normami“, pripája sa Rada k názoru, že použitie   takýchto zbraní v civilných a husto obývaných oblastiach počas vojny bolo   nezákonným aktom a porušením Ženevskej konvencie? <BRK/></PARA><PARA>Akú časť z finančných   prostriedkov vyčlenených na reštrukturalizáciu a obnovu oblasti bude   musieť EÚ investovať do odstránenia nevybuchnutého zbrojného materiálu   vrátane trieštivých bômb, nášľapných mín a nábojníc z ochudobneného uránu   v južnom Libanone a koľko času bude treba na vykonanie týchto prác? <BRK/></PARA><PARA>Aké kontakty sa nadviazali   s izraelskou vládou s cieľom presvedčiť Izrael, aby sa zapojil do týchto   prác? Aká bola zatiaľ jej reakcia? <BRK/></PARA><PARA>Iniciovala EÚ s vládou   USA dialóg o prebiehajúcom vyšetrovaní vo veci použitia v USA vyrobených   trieštivých bômb Izraelom v južnom Libanone, a ak je tomu tak, aký je   doterajší výsledok tohto dialógu? <BRK/></PARA><PARA>Aké opatrenia sa prijali   v záujme zabránenia tomu, aby sa vzdušný priestor a letecké základne   v Európe využívali na ďalšiu prepravu v USA vyrobených trieštivých bômb   do Izraela? <BRK/></PARA><PARA>Aké úsilie vyvinie EÚ   v nadväznosti na opakovanú žiadosť Európskeho parlamentu, aby sa v celosvetovom   meradle zakázalo používanie trieštivých bômb? <BRK/></PARA><PARA>Aký kroky v súčasnosti   Rada podniká s cieľom dosiahnuť na medzinárodnej úrovni právne záväzný   zákaz akéhokoľvek použitia, výroby, skladovania a prepravy trieštivých   bômb, a to nad rámec platných právnych obmedzení týkajúcich sa ich použitia   proti civilistom? <BRK/></PARA><PARA>Je Rada pripravená vyzvať   členské štáty EÚ, aby zo svojich vnútroštátnych zásob vyradili trieštivé   bomby?</PARA></CONTENT></QUEST>