<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0024">O-0024/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2001">Gerardo Galeote</PERSON> a <PERSON ID="28393">Luis de Grandes Pascual</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0024">Vec: Stroskotanie nákladnej lode New Flame a dôsledky na oblasť Gibraltárskeho prielivu</OBJECT><CONTENT><PARA>Vrak panamskej nákladnej lode New flame leží na dne mora neďaleko pobrežia prístavu Algeciras (provincia Cádiz) a Gibraltáru už od 12. augusta 2007. V posledných mesiacoch sa ropou zamorilo pobrežie v dĺžke viac ako kilometer a celkovo sa v období medzi 28. augustom 2007 a 10. februárom 2008 objavilo sedem ropných škvŕn. Na dôvažok lode v zálive prístavu Algeciras neustále tankujú palivo. Takéto praktiky enormne znečisťujú životné prostredie a vykonávajú sa v absolútnej beztrestnosti aj napriek tomu, že boli zakázané.</PARA><PARA>Tak tankovanie paliva, ako aj znečistenie spôsobené únikmi ropy z lode New Flame, sú v rozpore s európskymi právnymi predpismi v oblasti ochrany životného prostredia, a to najmä so smernicou 2005/35/ES<FNREF FNIDREF="FN1"/> zo 7. septembra 2005 o znečisťovaní mora z lodí a o zavedení sankcií za porušenia. <BRK/></PARA><PARA>Aké konkrétne opatrenia prijme   Európska komisia na riešenie súčasného stavu? Analyzuje Európska komisia   túto situáciu? <BRK/></PARA><PARA>Plánuje Európska komisia   ako strážkyňa zmlúv začať konanie o porušení proti jednému alebo viacerým   členským štátom, ktorých aktívne správanie či pasívny postoj by mohli   byť v rozpore s príslušnými európskymi právnymi predpismi? <BRK/></PARA><PARA>Dostala Európska komisia   informácie od príslušných vnútroštátnych orgánov o situácii týkajúcej   sa lode New Flame?</PARA><FN FNID="FN1">  Ú. v. EÚ L 255, 30.9.2005, s. 11.</FN></CONTENT></QUEST>