<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0070">O-0070/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2107">Jan Andersson</PERSON> v mene <COMMITTEE COMMID="814">Výboru pre zamestnanosť a sociálne veci</COMMITTEE>, <PERSON ID="1985">Pervenche Berès</PERSON> v mene <COMMITTEE COMMID="813">Výboru pre hospodárske a menové veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0070">Vec: Oznámenie Komisie: Európsky záujem: Prosperita vo veku globalizácie (KOM(2007)0581 konečné znenie)</OBJECT><CONTENT><PARA>Ako zamýšľa Komisia zaručiť integráciu a viditeľnosť sociálneho rozmeru lisabonskej stratégie, predovšetkým v integrovaných usmerneniach (IG)? Ako plánuje Komisia venovať väčšiu pozornosť aktívnemu začleňovaniu a rovnakým príležitostiam pre všetkých a ako plánuje podporiť primeranú spoločenskú ochranu a posilniť boj proti chudobe?</PARA><PARA>Ako plánuje Komisia riešiť na veľké rozdielnosti medzi členskými štátmi vzhľadom na implementáciu a efektívnosť usmernení pre zamestnanosť?  Ako Komisia zabezpečí, aby členské štáty dôslednejšie uplatňovali ukazovatele a ciele Európskej stratégie zamestnanosti (ESZ), ako aj nástroje celoživotného vzdelávania a opatrenia, ktoré ustanovuje Pakt európskej mládeže  a Európsky pakt pre rodovú rovnosť? Plánuje Komisia začlenenie týchto záväzkov do svojich integrovaných usmernení, aby tak zvýšila nadväznosť a efektívnosť ESZ?</PARA><PARA>Ako plánuje Komisia podporovať vlastnícke právo a posilňovať angažovanosť národných parlamentov, regionálnych a miestnych orgánov, ako aj sociálnych partnerov v rámci lisabonskej stratégie, a najmä v procese národného reformného programu?</PARA><PARA>Ako bude Komisia posudzovať vplyv a dôležitosť integrovaných politických usmernení (IPG) na ochotu členských štátov reformovať svoje ekonomiky a pracovné trhy? Ak Komisia chápe dôležitosť tohto ekonomického nástroja, ako chce zabezpečiť ďalšiu plynulú pomoc členským štátom pri nových úlohách, akými sú finančné krízy, klimatické zmeny a koordinácia reforiem členských štátov?</PARA><PARA>Ako vníma Komisia vplyv investícií zo štátnych fondov tretích krajín do ekonomiky EÚ, najmä ak investície z fondov EÚ do ich ekonomík sú zakázané alebo nemožné? Mali by sa zaviesť nové opatrenia, aby EÚ stála na rovnakom konkurenčnom základe vzhľadom na tieto tretie krajiny?</PARA><PARA>Európska rada v októbri 2007 aj v marci 2008 by mala zhrnúť rozličné ekonomické nástroje a koherentne reagovať na vonkajšie i vnútorné úlohy. Ako by sa mohol, podľa názoru Komisie, tento cieľ implementovať konkrétne v spojitosti so súčasnými ekonomickými nástrojmi?</PARA></CONTENT></QUEST>