<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000119">O-000119/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="4398">Gianni Vattimo</PERSON>, <PERSON ID="28266">Sophia in 't Veld</PERSON>, <PERSON ID="96710">Jens Rohde</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000119">Vec: Európsky zatýkací rozkaz</OBJECT><CONTENT><PARA>Európsky zatykač sa preukázal ako účinný nástroj v boji proti cezhraničnej zločinnosti a terorizmu. Jeho povesť však narúšajú správy o tom, že sa využíva na vypočúvanie namiesto trestného stíhania a výkonu trestov, a tiež v prípade malých priestupkov, a to bez riadneho posúdenia, či je odovzdanie primerané, nehovoriac o personálnych a finančných nákladoch s tým spojených (ich výška sa odhaduje na 25 000 EUR na každý postup odovzdania).</PARA><PARA>Rozhodnutie členského štátu nevykonať európsky zatýkací rozkaz z prípustných dôvodov povolených podľa právnych predpisov EÚ vydávajúci členský štát navyše nie vždy rešpektuje, pokiaľ ide o prehodnotenie alebo zrušenie zatykača a príslušného zápisu v SIS.</PARA><PARA>Okrem toho neexistuje možnosť primeraného právneho zastúpenia osôb hľadaných európskym zatykačom ani vo vydávajúcom, ani vo vykonávajúcom členskom štáte. Nakoniec treba smutne konštatovať, že podmienky vo väzniciach sú v mnohých členských štátoch také žalostné, že vážne poškodzujú dôveru v primerané zaobchádzanie s väzňami, na ktorej spočíva európsky zatýkací rozkaz a rámcové rozhodnutie o odovzdávaní odsúdených osôb, ktoré sa má čoskoro uplatňovať.</PARA><PARA>– Ako chce Rada zaručiť, že sa v zákonoch i praxi okamžite zastaví neprimerané využívanie európskeho zatýkacieho rozkazu?</PARA><PARA>– Ako chce Rada zabezpečiť, že osoby hľadané európskym zatýkacím rozkazom budú mať účinné právo napadnúť európsky zatýkací rozkaz vo vydávajúcom aj vykonávajúcom štáte, a že platné rozhodnutie nevykonať európsky zatýkací rozkaz povedie k odstráneniu schengenského zápisu?</PARA><PARA>– Ako chce Rada zabezpečiť, že sa v Európskej únii zvýšia normy trestnoprávnej spravodlivosti a zlepšia podmienky vo väzniciach skôr, než súdy zakročia a zabránia ďalšiemu odovzdávaniu z dôvodu možného porušenia základných práv človeka?</PARA></CONTENT></QUEST>