<QUEST VERSION="2"><TI><TI-INTRO>Otázka na hodinu otázok <QREF QID="H-2010-0490">H-0490/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: októbra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96738">Sandrine Bélier</PERSON> <GRPOL GRPOLID="1107">(Verts/ALE)</GRPOL></TI-AUTHOR></TI><OBJECT OBJID="OBJ0490">Vec: Zohľadnenie biodiverzity v reforme SPP</OBJECT><CONTENT><PARA>V správe prijatej 21. septembra (<ANCHOR ID="1" FAMILY="TA" TYPE="P7-TA" YEAR="2010" NUMBER="0325">P7_TA(2010)0325</ANCHOR>) Európsky parlament jasne upozornil na neúspech európskej stratégie, ktorá bola zostavená na zastavenie straty biodiverzity do roku 2010. Čoraz intenzívnejšie poľnohospodárstvo, rastúce používanie pesticídov a hnojív, zvyšovanie rozlohy poľnohospodárskych podnikov, rozvoj pestovania monokultúry: poľnohospodárska biodiverzita je obzvlášť zasiahnutá – jej stav je alarmujúci.</PARA><PARA>Musíme konať a musíme konať rýchlo. Ako sa pripomína v správe, je potrebné zaujať prierezový prístup: ochrana a obnova nášho prírodného kapitálu nie je len vecou politík v oblasti životného prostredia. Musia sa zahrnúť do všetkých politík Únie: náš spôsob chápania poľnohospodárstva v budúcnosti je teda rozhodujúci.</PARA><PARA>Udržateľné využívanie poľnohospodárskej biodiverzity vyžaduje silný záväzok v prospech ekologicky udržateľnej budúcnosti. Je potrebné využiť reformu SPP a zvrátiť súčasný vývoj, a tým zabezpečiť ochranu a obnovu biodiverzity. Biologická podmienenosť je dôležitým prvkom tejto zmeny. </PARA><PARA>Môže Komisia vzhľadom na neúspech úsilia o zastavenie straty biodiverzity do roku 2010 uviesť, aké kritériá na ochranu biodiverzity budú zaradené do SPP po roku 2013? Je možné využiť túto novú politiku na obnovenie poľnohospodárskej biodiverzity?</PARA></CONTENT></QUEST>