<MOTION LG="SK" TYPE="RE">
<COVER>
<DATE-DEPOSIT DATE="20051214">14.12.2005</DATE-DEPOSIT>
<NUM-MOTION TYPE="B6" NUM="0674" YEAR="2005">B6‑0674/2005</NUM-MOTION>
<TITLE-COV>
	<INT-TITLE><B>NÁVRH ODPORÚČANIA PRE RADU</B></INT-TITLE>
<PARA>
	<CONTENT>ktorý v súlade s článkom 114 odsekom 1 rokovacieho poriadku</CONTENT></PARA>
<PARA>
	<CONTENT>predkladá Sarah Ludford</CONTENT></PARA>
<PARA>
	<CONTENT>v mene Skupiny Aliancie liberálov a demokratov za Európu</CONTENT></PARA>
<PARA>
	<CONTENT>k údajnému systému „extraordinary rendition” (mimoriadneho vydávania podozrivých) na účely tajného väznenia a možného mučenia väzňov CIA v členských štátoch EÚ a kandidátskych krajinách</CONTENT></PARA>
</TITLE-COV>
<NUM-PE NUM="368.211">PE 368.211v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B>B6‑0674/2005</B></NUM-MOTION>
<PARA><CONTENT><B>Odporúčanie Európskeho parlamentu pre Radu k údajnému systému „extraordinary rendition” (mimoriadneho vydávania podozrivých)  na účely tajného väznenia a možného mučenia väzňov CIA v členských štátoch EÚ a kandidátskych krajinách</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na články 6 a 7 Zmluvy o EÚ,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na články 2, 3, 5 a 6 Európskeho dohovoru o ľudských právach,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na články 1, 4, 19, 47 a 48 Charty základných práv Európskej únie,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na články 2, 3 a 11 Dohovoru proti mučeniu a inému krutému, neľudskému či ponižujúcemu zaobchádzaniu alebo trestaniu,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 114 ods. 1 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže denník Washington Post z 2. novembra uviedol, že CIA zadržiavala a vypočúvala osoby podozrivé z terorizmu v tajných zariadeniach vo východnej Európe v rámci globálneho tajného systému prepravy, väznenia a vypočúvania, známeho ako „mimoriadne vydávanie podozrivých“ (extraordinary rendition), ktorý bol zriadený po útokoch z 11. septembra 2001 a nepodlieha súdnej kontrole ani požiadavkám extradície,</CONTENT></PARA>
<PARA>
<SYMBOL>B.</SYMBOL>
<CONTENT>keďže osoby podozrivé z terorizmu sú údajne vo väzbe v USA alebo v zahraničí ako „tieňovo zadržiavané osoby“, čo znamená, že mohli byť unesené a sú zadržiavané v izolácii bez akýchkoľvek zákonných práv, prístupu k právnemu zástupcovi či pomoci Červeného kríža alebo Červeného polmesiaca,</CONTENT></PARA>
<PARA>
<SYMBOL>C.</SYMBOL>
<CONTENT>keďže takto zadržiavané osoby môžu byť obeťami krutého, neľudského či ponižujúceho zaobchádzania alebo mučenia,</CONTENT></PARA>
<PARA>
<SYMBOL>D.</SYMBOL>
<CONTENT>keďže Human Rights Watch a iné organizácie nezávislým skúmaním zdokumentovali prostredníctvom zápisov v palubných denníkoch, že lietadlá, ktoré CIA vlastní alebo si prenajíma, a ktoré mohli prevážať takéto zadržiavané osoby, použili civilné a vojenské letiskové zariadenia niekoľkých členských štátov EÚ a kandidátskych krajín a okrem iného pristávali na amerických základniach, najmä v Aviane (Taliansko) a Ramsteine (Nemecko),</CONTENT></PARA>
<PARA>
<SYMBOL>E.</SYMBOL>
<CONTENT>keďže vo viacerých členských štátoch sa začali súdne, parlamentné alebo úradné vyšetrovania s cieľom preskúmať údajnú úlohu CIA pri únosoch a následnom prevoze a ilegálnom zadržiavaní týchto „tieňovo zadržiavaných osôb“,</CONTENT></PARA>
<PARA>
<SYMBOL>F.</SYMBOL>
<CONTENT>keďže generálny tajomník Rady Európy inicioval dňa 21. novembra 2005 vyšetrovanie týchto podozrení v súlade s článkom 52 Európskeho dohovoru o ľudských právach (ECHR) a požiadal vlády 45 štátov, ktoré sú účastníkmi ECHR o reakciu do 21. februára 2006,</CONTENT></PARA>
<PARA>
<SYMBOL>G.</SYMBOL>
<CONTENT>keďže Parlamentné zhromaždenie Rady Európy poverilo spravodajcu pána Dicka Martyho vedením tohto vyšetrovania,</CONTENT></PARA>
<PARA>
<SYMBOL>H.</SYMBOL>
<CONTENT>keďže dôkladné vyšetrenie každého podozrenia z porušovania ľudských práv a princípov právneho štátu zo strany USA, ako aj podozrenia zo spoluviny vlád EÚ je nesmierne dôležité z hľadiska vážnych dôsledkov na dodržiavanie základných práv v Európskej únii,</CONTENT></PARA>
<PARA>
<SYMBOL>1. </SYMBOL>
<CONTENT>zdôrazňuje, že boj proti terorizmu nie je možné vyhrať za cenu zrieknutia sa práve tých zásad, ktoré sa terorizmus snaží zničiť, a že predovšetkým v oblasti ochrany základných práv sa nikdy nesmú robiť kompromisy; </CONTENT></PARA>
<PARA>
<SYMBOL>2. </SYMBOL>
<CONTENT>pripomína, že článok 6 Zmluvy o EÚ zaväzuje Úniu rešpektovať základné práva zaručené Európskym dohovorom o ľudských právach vyplývajúce zo všeobecných ústavných tradícií členských štátov, a že medzinárodné záväzky, ako aj tieto spoločné zásady zakazujú mučenie; </CONTENT></PARA>
<PARA>
<SYMBOL>3. </SYMBOL>
<CONTENT>pripomína, že článok 7 Zmluvy o EÚ umožňuje EÚ v prípade vážneho a pretrvávajúceho porušovania základných práv niektorým z členských štátov, alebo v prípade jeho hrozby, aby Únia danému štátu odobrala určité práva, vrátane práva hlasovať v Rade, ako to nedávno potvrdil podpredseda Komisie pán Frattini;</CONTENT></PARA>
<PARA>
<SYMBOL>4. </SYMBOL>
<CONTENT>vyjadruje vážne znepokojenie nad podozreniami v súvislosti s úlohou CIA pri nelegálnych únosoch, preprave, tajnom väznení a mučení osôb podozrivých z terorizmu, ako aj nad údajnými tajnými väznicami CIA na území Európskej únie a kandidátskych krajín;  </CONTENT></PARA>
<PARA>
<SYMBOL>5. </SYMBOL>
<CONTENT>víta vyšetrovanie podozrení Radou Európy a vyzýva všetky členské štáty, aby v tejto súvislosti urýchlene poskytli akékoľvek relevantné údaje;</CONTENT></PARA>
<PARA>
<SYMBOL>6. </SYMBOL>
<CONTENT>verí, že paralelne s vyšetrovaním pod vedením spravodajcu Parlamentného zhromaždenia Rady Európy pána Dicka Martyho a čerpajúc z jeho výsledkov, musí Európsky parlament viesť svoje vlastné vyšetrovanie, ktoré by mohol riadiť vyšetrovací výbor ustanovený podľa článku 193 Zmluvy o ES, a ktoré by s využitím znalostí jeho odborníkov na problematiku základných práv malo okrem iného preskúmať:
<LIST TYPE="LC">
<ITEM><SYMBOL>a)</SYMBOL><CONTENT>či sa CIA podieľala na „mimoriadnom vydávaní podozrivých“  v súvislosti s „tieňovo zadržiavanými osobami”, ktoré sú väznené v izolácii bez akýchkoľvek zákonných práv a prístupu k právnemu zástupcovi, vystavené krutému zaobchádzaniu či mučeniu,  prepravované na území Európskej únie okrem iného letecky a zadržiavané v tajných zariadeniach;</CONTENT></ITEM>
<ITEM><SYMBOL>b)</SYMBOL><CONTENT>či sa takéto praktiky na území Európskej únie môžu považovať za zákonné podľa článku 6 Zmluvy o EÚ, článkov 2, 3, 5 a 6 Európskeho dohovoru o ľudských právach a podľa dohody medzi EÚ a USA o extradícii a súdnej spolupráci v trestných záležitostiach;</CONTENT></ITEM>
<ITEM><SYMBOL>c)</SYMBOL><CONTENT>či sa na operáciách „mimoriadneho vydávania podozrivých“, nelegálnom väznení či mučení v rámci údajných tajných operácií CIA na území EÚ podieľali občania alebo obyvatelia EÚ;</CONTENT></ITEM>
<ITEM><SYMBOL>d)</SYMBOL><CONTENT>či sa na potvrdenom alebo nepotvrdenom nezákonnom odopieraní slobody jednotlivcom, vydaniach, preprave, zadržiavaniach či mučeniach osôb podieľali alebo spolupodieľali členské štáty, verejní činitelia alebo osoby činné vo verejnom živote, či už svojimi činmi alebo ľahostajnosťou; </CONTENT></ITEM>
</LIST></CONTENT></PARA>
<PARA>
<SYMBOL>7.</SYMBOL>
<CONTENT>žiada Európsku radu, aby na stretnutí v dňoch 16.-17. decembra prerokovala tieto otázky a požaduje, aby súčasné britské a budúce rakúske predsedníctvo spolu s predsedom Parlamentu pánom Josepom Borrellom urýchlene nadviazalo potrebné kontakty s ministerkou zahraničných vecí USA Condoleezzou Riceovou, Kongresom USA, národnými parlamentmi a Radou Európy;</CONTENT></PARA>
<PARA>
<SYMBOL>8.</SYMBOL>
<CONTENT>poveruje svojho predsedu, aby postúpil toto odporúčanie Rade a na vedomie aj Komisii, vládam a parlamentom členských krajín a kandidátskym štátom a Rade Európy.</CONTENT></PARA></CORPUS>
</MOTION>