<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>EP: Treba zvýšiť podiel žien v odvetviach špičkových technológií</Title><Topic>Práva žien/Rovnosť príležitostí</Topic><PublicationDate>2008-01-17 - 18:14</PublicationDate><Chapo>

Poslanci EP dnes prijali pomerom hlasov 508:41:24 nelegislatívnu správu, ktorá sa zaoberá úlohou žien v priemysle. Parlament poukazuje predovšetkým na nedostatočné zastúpenie žien v odvetviach špičkových technológií a zdôrazňuje význam podpory vzdelávacích programov pre ženy v týchto oboroch. Poslanci však tesnou väčšinou hlasov zamietli časť správy, ktorá chválila povinnú 40 % kvótu pre zastúpenie žien v dôležitých orgánoch spoločností zakotvenú v nórskej legislatíve

</Chapo><Content><xhtml:div>

<xhtml:div align="justify">Európsky parlament v schválenej iniciatívnej správe poukazuje na to, že v približne 14 % pracujúcich žien v EÚ je zamestnaných v priemysle, hoci v niektorých krajinách tento podiel prevyšuje 25 %. Z tohto priemeru je viac než 21 % zamestnaných na čiastočný úväzok.</xhtml:div>
<xhtml:div align="justify"> </xhtml:div>
<xhtml:div align="justify">Poslanci v správe zdôraznili, že úloha žien v priemysle je premenlivá v dôsledku rôznorodého zastúpenia podľa odvetvia. Ženy sú najviac zastúpené v textilnom, odevnom, obuvnom priemysle, ako aj v odvetví výroby elektrického a elektrotechnického materiálu, či potravinárstva, kým v odvetviach špičkových technológií je ich zastúpenie nedostatočné. Parlament preto poukazuje na význam vzdelávacích programov a rozmanitosti ponúk vzdelávania pre ženy v jednotlivých členských štátoch a zaistenia podpory vedecko-technického vzdelávania dievčat.</xhtml:div>
<xhtml:div align="justify"> </xhtml:div>
<xhtml:div align="justify">Parlament v správe žiada, aby boli dodržiavané zásady rovnakej mzdy, pracovných podmienok, kariérneho postupu a profesného vzdelávania mužov a žien a vyzýva členské štáty EÚ, aby prijali opatrenia nevyhnutné na účinný boj proti vykorisťovaniu žien v práci.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Poslanci odmietli kvóty </xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Členské štáty by tiež mali podporovať podnikanie žien v priemysle a zaviesť stratégie pre riešenie rozdielov v pracovnom prostredí v oblasti vedy a techniky. Poslanci však tesnou väčšinou hlasov 296:294:7 zamietli časť správy, ktorá pôvodne chválila rozhodnutie nórskej vlády zakotviť v zákone povinnú 40 % kvótu pre zastúpenie žien v dôležitých orgánoch spoločností a vyzývala členské krajiny EÚ, aby tento príklad nasledovali.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Rozprava postavení žien v priemysle (17. 01. 2008):</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Tieňová spravodajkyňa k správe o postavení žien v priemysle, poslankyňa Edit<xhtml:strong> BAUER</xhtml:strong> (EPP-ED, SK) hovorila o predloženej správe, pričom uviedla, že v niektorých bodoch tento text obsahuje návrhy narušujúce princíp subsidiarity a formuluje požiadavky zasahujúce do kompetencií sociálnych partnerov a procesu kolektívneho vyjednávania, kvôli čomu politická skupina EPP-ED tieto návrhy nepodporí.</xhtml:div>
<xhtml:div align="justify"> </xhtml:div>
<xhtml:div align="justify">Naopak, ocenila, že správa poukazuje aj na menej diskutované témy, akými sú napr. nevenovanie dostatočnej pozornosti špecifickým požiadavkám ochrany žien pri práci či sociálne problémy vyplývajúce z premiestňovania výrob do oblastí s nižšími výrobnými nákladmi. </xhtml:div>
<xhtml:div align="justify"> </xhtml:div>
<xhtml:div align="justify">Napriek tomu, že správa EP je podľa jej slov viac-menej súhrnom pomerne známych problémov, poukazuje na skutočnosť, že zmeny v tejto oblasti sú pomalé, čo podľa nej dokazuje aj vývoj rozdielov medzi platmi mužov a žien. "Výskumy jasne ukazujú, že zlom nastáva po príchode detí, po ktorom kariéra mužov a žien naberá odlišný smer", uviedla. Najťažšie sa podľa Edit Bauer lámu kritické stereotypy. Primeranú pozornosť treba podľa jej slov tiež venovať problému prenosnosti a flexibility riešenia dôchodkových práv, čo sa postupujúcim zjednocovaním pracovného trhu a požiadavkou vyššej mobility pracovných síl stáva podľa poslankyne Bauer stále aktuálnejším problémom.</xhtml:div>
<xhtml:div align="justify"> </xhtml:div>
<xhtml:div align="justify">Poslankyňa Zita <xhtml:strong>PLEŠTINSKÁ</xhtml:strong> (EPP-ED, SK) hovorila vo svojom príspevku o situácii na Slovensku. Ako uviedla, pre niektoré európske regióny, ku ktorým patrí aj Prešovský región, je typická vyššia koncentrácia podnikov textilného a odevného priemyslu, od ktorého závisí zamestnanosť žien v regióne. </xhtml:div>
<xhtml:div align="justify"> </xhtml:div>
<xhtml:div align="justify">Na zachovanie pracovných miest pre ženy v takýchto znevýhodnených regiónoch je podľa jej slov potrebné podporovať  textilný a odevný priemysel ako produktívne priemyselné odvetvie vytvorením nových programov zameraných na propagáciu výrobkov na odborných a medzinárodných veľtrhoch. "Za prínosné pokladám širšie uplatnenie strategického výskumného plánu európskej technologickej platformy pre budúcnosť textilného a odevného priemyslu a nutnosť zavedenia inovačných technológií a nových obchodných modelov", uviedla.</xhtml:div>
<xhtml:div align="justify"> </xhtml:div>
<xhtml:div align="justify">Je podľa jej slov známe, že napriek zvýšeniu počtu dievčat v technických a vedeckých študijných smeroch, prekážky v pracovnom zaradení spôsobujú, že ženy zanechajú v rámci priemyslu vedeckú kariéru. Vedecká práca pritom podľa poslankyne Pleštinskej musí byť nepretržitá, najmä vzhľadom na nutnosť udržania si istého vzdelanostného a vedomostného štandardu. Na niektorých vedeckých ústavoch sa však podľa jej slov neumožňuje, aby žena mohla pracovať časť pracovnej doby aj doma a preto podľa nej môže byť "mentalita nadpráce" jednou zo špecifických bariér, pre ktorú sa zaznamenáva podpriemerné zastúpenia žien v odvetviach s najnovšími technológiami.</xhtml:div>
<xhtml:div align="justify"> </xhtml:div>
<xhtml:div align="justify">Hlavná zodpovednosť je podľa Zity Pleštinskej na členských štátoch , ktorých inštitúcie vyzvala, aby zaviedli politiky, ktorých cieľom je zladiť pracovný a súkromný život, umožniť väčšiu flexibilitu pracovného času a všeobecný prístup k službám starostlivosti o deti.  Zároveň je podľa nej potrebné účinnými technickými opatreniami a  finančnou podporou povzbudzovať zamestnávateľov, predovšetkým malé a stredné podniky, aby tieto politiky a postupy uplatňovali aj v praxi.</xhtml:div>
<xhtml:div align="justify"> </xhtml:div>
<xhtml:div align="justify">Predsedníčka Výboru EP pre práva žien, poslankyňa Anna <xhtml:strong>ZÁBORSKÁ</xhtml:strong> (EPP-ED, SK), zdôraznila v rozprave viaceré kľúčové body tejto témy.</xhtml:div>
<xhtml:div align="justify"> </xhtml:div>
<xhtml:div align="justify">Šéfovia organizácií sa podľa jej slov musia naučiť nezaraďovať ženy do nevhodnej práce alebo do takej práce, kde nie sú dostatočne ohodnotené ich schopnosti. Inštitúcie Európskej únie zas podľa nej musia "bdieť nad organizáciami, ktoré využívajú ich pomoc, aby rešpektovali acquis communautaire". </xhtml:div>
<xhtml:div align="justify"> </xhtml:div>
<xhtml:div align="justify">Spoločnosť by podľa Anny Záborskej mala rešpektovať fakt, že muž a žena sa líšia, ale zároveň dopĺňajú. "Je to základný princíp života a mal by to byť aj zásadný princíp politiky rovnosti, príležitostí medzi ženami a mužmi", uviedla.</xhtml:div>
<xhtml:div align="justify"> </xhtml:div>
<xhtml:div align="justify">Rozdielnosť a komplementárnosť na trhu práce a v spoločnosti sú podľa nej veľmi podstatné. Následne vyjadrila plnú podporu žiadosti spravodajkyne k tejto správe o podrobnú analýzu existujúcich situácií a ich dôsledkov, pričom zdôraznila, že tieto analýzy musia obsahovať aj špecifické dôsledky na materstvo. "Nič nemôže ospravedlniť, aby sme z dôvodu profesionálnej kariéry vystavili budúce matky zdravotným rizikám, ktoré majú negatívny vplyv na materstvo", uviedla a dodala, že  oblasť priemyslu je zodpovedná za to, aby netrestala ženy, ak chcú mať deti a umožnila im po materskej dovolenke návrat na pôvodné miesto.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20080115IPR18589</ns1:ID></REF><Knowmore text-before="more"><Link href="/activities/plenary/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/plenary/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>