<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Poslanci vyzývajú USA na zatvorenie väznice v Guantáname</Title><Topic>Vonkajšie vzťahy</Topic><PublicationDate>2006-06-14 - 10:43</PublicationDate><Chapo>

Poslanci dnes schválili uznesenie o situácii väzňov v Guantáname, ktoré pripomína svoju výzvu administratíve USA, aby zatvorila väzenské zariadenie v tomto zálive a trvá na tom, aby sa s každým väzňom zaobchádzalo podľa medzinárodného humanitného práva. Okrem toho odsudzuje všetky formy mučenia a nedôstojného zaobchádzania a opätovne vyzýva USA, aby zabezpečili, že nebudú využívať žiadne „špeciálne metódy vypočúvania“.

</Chapo><Content><xhtml:div>

<xhtml:div align="justify"> </xhtml:div>
<xhtml:div align="justify">Schválené uznesenie uvádza, že správy o zneužívaní zadržiavaných, ich pokusy o samovraždu, ako aj väzenská vzbura v zálive Guantánamo vyvolávajú vážne znepokojenie a apeluje na zatvorenie tohto väzenského zariadenia. V tejto súvislosti poznamenáva, že Spojené štáty "podnikli iba nepatrné kroky, aby vyšetrovali personál, ktorý je do tohto zneužívania zapletený, a aby ho po preukázaní viny potrestali".</xhtml:div>
<xhtml:div align="justify"> </xhtml:div>
<xhtml:div align="justify">Parlament tiež v schválenom uznesení pripomína svoju výzvu administratíve USA, aby sa s každým väzňom zaobchádzalo podľa medzinárodného humanitného práva a aby bol čo najskôr súdený kompetentným, nezávislým a nestranným súdom, pričom by mal byť spravodlivo a verejne vypočúvaný. </xhtml:div>
<xhtml:div align="justify"> </xhtml:div>
<xhtml:div align="justify">Uznesenie ďalej odsudzuje všetky formy mučenia a nedôstojného zaobchádzania a opätovne vyzýva orgány USA, aby implementovali odporúčanie Dohovoru OSN proti mučeniu a zabezpečili, že sa nebudú používať žiadne „špeciálne metódy vypočúvania“, vrátane metód zahŕňajúcich sexuálne ponižovanie, dusenie vodou (waterboarding), spútavanie a priväzovanie k podlahe (short shackling) a využívanie psov na zastrašovanie.</xhtml:div>
<xhtml:div align="justify"> </xhtml:div>
<xhtml:div align="justify">Prijatý text zdôrazňuje, že terorizmus predstavuje jednu z najnebezpečnejších hrozieb pre základné ľudské práva, no zároveň pripomína, že boj proti tejto hrozbe nemožno viesť na úkor základných a spoločných hodnôt, akými sú dodržiavanie ľudských práv a právny štát. Poslanci navyše zastávajú názor, že nedodržiavanie medzinárodného práva v proklamovanej „vojne proti terorizmu“ vážne oslabuje jej celkovú dôveryhodnosť.</xhtml:div>
<xhtml:div align="justify"> </xhtml:div>
<xhtml:div align="justify">Vyjadrujú tiež poľutovanie nad "očividným zámerom Pentagonu" odstrániť z nariadení pre zaobchádzanie so zadržiavanými text, ktorý zakazuje ponižujúce zaobchádzanie, a vypustiť z vojenských predpisov USA pre vypočúvanie jasný odkaz na Ženevský dohovor a Dohovor OSN proti mučeniu. USA tiež vyzývajú, aby zabezpečili, že zadržiavané osoby sa po prepustení nevrátia do štátu, kde by im hrozilo riziko mučenia.</xhtml:div>

</xhtml:div></Content><REF text-before="reference_abbr"><ns1:ID>20060608IPR08814</ns1:ID></REF><Knowmore text-before="more"><Link href="/sce/server/intranet/amend_motions_texts/sce_amend_motions_texts_main_01.jsp?amend_text_type=P" title="Najaktuálnejšie rezolúcie">Prijatú rezolúciu nájdete po jej publikovaní na stránke:</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/sce/server/intranet/amend_motions_texts/sce_amend_motions_texts_main_01.jsp?amend_text_type=P</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>