<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000080">O-000080/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="96735">Patrick Le Hyaric</PERSON>, <PERSON ID="96852">Cornelia Ernst</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000080">Vec: Situácia na Sicílii v súvislosti s migrantmi a žiadateľmi o azyl</OBJECT><CONTENT><PARA>Delegácia parlamentného výboru LIBE navštívila v dňoch 24. – 26. novembra 2011 Sicíliu s cieľom monitorovať strediská pre migrantov a žiadateľov o azyl. V nadväznosti na túto návštevu boli talianske orgány požiadané o ďalšie informácie, ktoré však doposiaľ neboli poskytnuté. Medzičasom sa na lodiach, ktoré doplávali na ostrov Lampedusa po 17. marci, našlo päť mŕtvych osôb. Tri dni boli južne od Lampedusy držaní na tuniskom rybárskom člne sedemdesiati štyria somálski migranti a následne boli poslaní do Tuniska (ktoré nebolo ich tranzitnou krajinou). Od Komisie sa požaduje, aby poskytla podrobné informácie, a to v prípade potreby aj prostredníctvom ich vyžiadania od talianskych orgánov, ktoré sa týkajú najmä:</PARA><PARA>- nedávnych príchodov a spôsobu, akým sa riešila núdzová situácia;</PARA><PARA>- právneho rámca a dôvodov vyhlásenia prístavu na ostrove Lampedusa za tzv. nebezpečný prístav pre migrantov (iba pre nich) a toho, či sa očakáva prehodnotenie tohto rozhodnutia, a v prípade, že áno, kedy;</PARA><PARA>- právneho rámca pre CIEs (strediská pre identifikáciu a vyhostenie) a CARAs (prijímajúce strediská pre žiadateľov o azyl) a skutočnosti, prečo žiadatelia o azyl v CIEs nie sú presúvaní do CARAs po tom, ako požiadali o azyl; podrobných údajov o vybavovaní žiadostí o azyl a ich výsledkoch;</PARA><PARA>- znenia súčasných a predchádzajúcich dohôd medzi Talianskom, Tuniskom a Líbyou a podrobných informácií o ich vykonávaní v praxi, najmä v nadväznosti na návštevu premiéra Talianska v Líbyi v januári 2012;</PARA><PARA>- informácií o riadení CIEs a CARAs na Sicílii v súvislosti s umiestnením týchto štruktúr a zmluvných agentúr; skutočnosti, či sa zlepšili podmienky prijímania;</PARA><PARA>- ubezpečení o pokračovaní programu predsedníctva a dobrej spolupráce s inými MVO v budúcich rokoch;</PARA><PARA>- prijatých finančných prostriedkoch z EÚ a spôsobe, akým boli využité v súvislosti s manažmentom migrácie v rokoch 2011 a 2012, ako aj podrobné informácie o činnostiach agentúry Frontex na Sicílii;</PARA><PARA>- akcií, ktoré EÚ a Taliansko plánujú uskutočniť s cieľom vykonať rozsudok ESĽP v prípade Hirsi Jamaa a iní proti Taliansku, ktorým sa odsúdilo rozhodnutie Talianska o vrátení migrantov do Líbye.</PARA></CONTENT></QUEST>