<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000040">O-000040/2012</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON>, <PERSON ID="96990">Carmen Romero López</PERSON>, <PERSON ID="28338">Antonio Masip Hidalgo</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000040">Vec: Stav gréckeho azylového systému</OBJECT><CONTENT><PARA>Obavy týkajúce sa azylovej situácie v Grécku pretrvávajú už dlho. Krajina pozostáva z ostrovov, ktorých hranice je prirodzene ťažko kontrolovať, jej systém prijímania a spracúvania žiadostí o azyl má mieru priznania postavenia utečenca približne 0,6 % a krajina čelí v súčasnosti ekonomickým problémom, aké doteraz ešte nezažila.</PARA><PARA>Koncom roka 2010 sa Grécke úrady zaviazali, že zavedú úplnú reformu svojich azylových a migračných politík a že prijmú národný plán pre azylovú reformu a riadenie migrácie, na základe ktorého sa od EÚ vyžaduje, aby Grécku počas nasledujúcich troch rokov poskytovala okrem núdzového financovania zameraného na realizáciu prechodnej fázy azylového procesu a na zriadenie prvých skríningových a prijímacích centier aj finančné príspevky (pravidelné a núdzové) na infraštruktúru a služby, know-how a odbornú prípravu, dohľad a hodnotenie kvality týkajúce sa systému riadenia toku prisťahovalcov.</PARA><PARA>Podľa prvej štvrťročnej správy pracovnej skupiny Komisie pre Grécko (zo 17. novembra 2010) bol podľa plánu dosiahnutý určitý pokrok, ktorý zahŕňa vytvorenie podpornej jednotky na spracúvanie žiadostí o azyl, vyšší počet pozitívnych odpovedí na žiadosti o azyl a vytvorenie orgánu zodpovedného za dohľad nad migrantmi po ich príchode.</PARA><PARA>Európsky podporný úrad pre azyl vyslal tiež v rámci operačného plánu svojich expertov do Grécka. Humanitárna situácia v azylových zariadeniach v Evrose na hraniciach s Tureckom vyvoláva však podľa mimovládnych organizácií ako Lekári bez hraníc a Human Rights Watch, ako aj podľa Komisie, stále mnohé vážne obavy. Migranti a žiadatelia o azyl sú stále zadržiavaní v nevyhovujúcich podmienkach a neexistuje takmer žiadna pomoc pre osamotené migrujúce deti. Situácia sa ďalej zhoršuje tým, že do Grécka prichádza okolo 400 migrantov každý deň, z ktorých mnohí nemajú žiadny doklad totožnosti, a to aj napriek činnosti agentúry Frontex, ktorá v tejto oblasti pôsobí od novembra 2010. </PARA><PARA>Koľko finančných prostriedkov poskytujú členské štáty Grécku na riešenie azylovej problematiky, z akých fondov a na aké opatrenia? </PARA><PARA>Aké ďalšie kroky podnikne Rada, aby pomohla gréckym úradom využívať prostriedky, ktoré im boli poskytnuté na zlepšenie kapacít na prijímanie migrantov a zabezpečenie lepších podmienok pre ľudí, ktorí potrebujú medzinárodnú ochranu, vhodné vynaloženie týchto prostriedkov a urýchlené zlepšenie humanitárnej situácie v azylových centrách ako je Evros?</PARA></CONTENT></QUEST>