<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000120">O-000120/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="4398">Gianni Vattimo</PERSON>, <PERSON ID="28266">Sophia in 't Veld</PERSON>, <PERSON ID="96710">Jens Rohde</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000120">Vec: Európsky zatýkací rozkaz</OBJECT><CONTENT><PARA>Európsky zatýkací rozkaz sa preukázal ako účinný nástroj v boji proti cezhraničnej trestnej činnosti a terorizmu. Jeho povesť však narúšajú správy o tom, že sa nevyužíva na trestné stíhanie a výkon trestov, ale na vypočúvanie a v prípade prečinov bez riadneho posúdenia otázky, či je odovzdanie primerané, bez ohľadu na personálne a finančné náklady, ktoré sú s tým spojené (ich výška sa odhaduje na 25 000 EUR na každý postup odovzdania).</PARA><PARA>Okrem toho rozhodnutie určitého členského štátu nevykonať európsky zatýkací rozkaz, čo právne predpisy EÚ umožňujú v prípade opodstatnených dôvodov, vydávajúci členský štát nie vždy rešpektuje, pokiaľ ide o preskúmanie alebo stiahnutie európskeho zatýkacieho rozkazu a príslušné upozornenie zo strany SIS.</PARA><PARA>Navyše neexistuje možnosť primeraného právneho zastúpenia osôb hľadaných prostredníctvom európskeho zatýkacieho rozkazu ani vo vydávajúcom, ani vo vykonávajúcom členskom štáte. Nakoniec treba žiaľ konštatovať, že podmienky vo väzniciach sú v mnohých členských štátoch EÚ také žalostné, že vážne poškodzujú dôveru v primerané zaobchádzanie s väzňami, na ktorej je založený európsky zatýkací rozkaz a rámcové rozhodnutie o odovzdávaní odsúdených osôb, ktoré sa má čoskoro začať uplatňovať.</PARA><PARA>– Ako Komisia zaručí, aby sa v právnych predpisoch i v praxi okamžite prestalo s neprimeraným využívaním európskeho zatýkacieho rozkazu?</PARA><PARA>– Ako Komisia zabezpečí, že osoby hľadané prostredníctvom európskeho zatýkacieho rozkazu budú mať skutočne právo napadnúť európsky zatýkací rozkaz vo vydávajúcom aj vo vykonávajúcom štáte a že platné rozhodnutie nevykonať európsky zatýkací rozkaz povedie k zrušeniu schengenského zápisu?</PARA><PARA>– Ako Komisia zabezpečí, aby sa v Európskej únii zvýšili normy v trestnoprávnej oblasti a aby sa zlepšili podmienky vo väzniciach skôr, než súdy zakročia a zabránia ďalšiemu odovzdaniu osôb z dôvodu možného porušenia ich základných práv?</PARA></CONTENT></QUEST>