<QUEST VERSION="2"><TI><TI-INTRO>Otázka na hodinu otázok <QREF QID="H-2011-000212">H-000212/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júna 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="4440">Anne E. Jensen</PERSON> <GRPOL GRPOLID="1119">(ALDE)</GRPOL></TI-AUTHOR></TI><OBJECT OBJID="OBJ000212">Vec: Plnenie cieľov v prípade platieb zo štrukturálnych fondov</OBJECT><CONTENT><PARA>Na konci júna 2011 Komisia predloží svoj návrh na budúci sedemročný finančný rámec na roky 2014 - 2020. V prípade regionálnej politiky EÚ sa v jednotlivých programoch vyskytli značné problémy s absorpčnou kapacitou. Okrem toho neboli v prípade viacerých programov ich stanovené ciele dosiahnuté.</PARA><PARA>Ako plánuje Komisia zohľadniť v budúcom rozpočtovom období absorpčnú kapacitu jednotlivých štátov ako kritérium prideľovania prostriedkov zo štrukturálnych fondov?</PARA><PARA>Súhlasí Komisia s tým, aby sa výdavky opäť preskúmali v prípade, že určitý región dostával niekoľko rokov prostriedky zo štrukturálnych fondov bez toho, aby to viedlo k splneniu stanovených cieľov?</PARA><PARA>Preskúma Komisia mechanizmus tzv. zrušenia prostriedkov, ktorým sa stanovuje lehota určená na pridelenie prostriedkov zo štrukturálnych fondov určitému prijímajúcemu regiónu? Domnieva sa Komisia, že takýto mechanizmus prispeje k tomu, aby sa zabezpečila politika súdržnosti, ktorá bude viac orientovaná na výsledky?</PARA><PARA>Dvor audítorov vo svojej výročnej správe za rok 2009 zistil najvyšší výskyt chýb vo výdavkoch v rámci politiky súdržnosti EÚ. To isté platí pre predchádzajúce roky. Ako plánuje Komisia napraviť túto situáciu?</PARA></CONTENT></QUEST>