<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0101">O-0101/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1038">Karl-Heinz Florenz</PERSON> a <PERSON ID="1904">Karin Jöns</PERSON> v mene <COMMITTEE COMMID="815">Výboru pre životné prostredie, verejné zdravie a bezpečnosť potravín</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0101">Vec: Situácia v oblasti včasného diagnostikovania a liečby rakoviny prsníka v rozšírenej Európskej únii</OBJECT><CONTENT><PARA>Vzhľadom na to, že rakovina prsníka je najčastejšou príčinou úmrtí žien vo veku 35 až 59 rokov v EÚ, že sa percento úmrtí na rakovinu prsníka v jednotlivých členských štátoch líši o viac ako 50 %, že rozdiely v percente amputácií prsníkov v skorom štádiu rakoviny je v jednotlivých členských štátoch rozdielne až o 60 %, že sa len v 10 z 25 členských štátov EÚ realizovali organizované celoštátne programy pre vyšetrenie mamografom, a keďže ešte menej členských štátov plne uplatnilo usmernenia EÚ o vyšetrovaní rakoviny prsníka, žiadame Komisiu, aby poskytla Európskemu parlamentu tieto informácie:</PARA><PARA>1. Má Komisia v úmysle podniknúť všetky potrebné kroky na získanie aktuálnych a presných údajov o počte ochorení na rakovinu prsníka, jej včasnom diagnostikovaní a liečbe u žien a mužov vo všetkých členských štátoch rozšírenej Európskej únie? Kedy sa budú tieto informácie k dispozícii?</PARA><PARA>2. Ako zohľadní Komisia v rámci 7. rámcového programu čoraz väčšie vedomosti o tom, že okrem genetických aj environmentálne faktory a životný štýl prispievajú k vzniku rakoviny prsníka? </PARA><PARA>3. Ako sa v rámci 7. rámcového programu zohľadní potreba zlepšiť normy a protokoly na zabezpečenie kvality vyšetrení rakoviny prsníka, najmä čo sa týka technicko-fyzikálnych aspektov a alternatív konvenčnej mamografie, napr. digitálnej mamografie?</PARA><PARA>4. Ako chce Komisia využiť stanovovanie noriem a zásadu používania optimálnych postupov na pôsobenie na členské štáty, ktoré dosiahli nijaký alebo len malý pokrok pri uplatňovaní odporúčania Rady o vyšetrovaní rakoviny z 2. decembra 2003 a pri plnení usmernení EÚ o špeciálnych oddelení na vyšetrenie prsníka?</PARA><PARA>5. Aké kroky podnikla Komisia pri tvorbe 7. rámcového programu, aby bol financovaný výskum v oblasti vývoja vyšetrenia rakoviny prsníka v skorom štádiu založeného na sére (prostredníctvom biomarkera)? </PARA><PARA>6. Je Komisia presvedčená, že v súčasnej dobe modernej komunikácie je pre lekárov a skupiny pacientov vo všetkých členských štátoch praktickejšie, aby si radšej objednávali usmernenia EÚ v tlačenej podobe ako by mali tento dokument k dispozícii na čítanie a stiahnutie na internete?</PARA></CONTENT></QUEST>