<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0186">O-0186/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="96993">Lorenzo Fontana</PERSON>, <PERSON ID="21817">Mario Borghezio</PERSON><BRK/>v mene skupiny <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ0186">Vec: Záplavy v Benátsku, aktivácia Fondu solidarity Európskej únie a budúce opatrenia EÚ na predchádzanie prírodným katastrofám</OBJECT><CONTENT><PARA>Začiatkom novembra zasiahli severovýchod Talianska, najmä región Benátsko, intenzívne zrážky, ktoré viedli k vyliatiu riek z korýt, čo spôsobilo obrovské škody na verejnom i súkromnom majetku, v odvetví poľnohospodárstva, na infraštruktúre a desiatkach tisíc podnikov a domov. V súčasnosti sa v stave núdze nachádza 121 obcí a viac než 500 tisíc osôb je poškodených. Núdzový stav zatiaľ neumožňuje presne vyčísliť výšku škôd, ktorá podľa prvých odhadov dosiahla k dnešnému dňu viac ako jednu miliardu eur.</PARA><PARA>Vzhľadom na uvedené sa pýtame Komisie, ako budú orientačne z časového hľadiska uplatňované rôzne postupy uvedené v článku 4 a článku 5 ods.1 nariadenia (ES) č. 2012/2002 predtým, ako bude k dispozícii vyčlenená dotácia v nadväznosti na žiadosť talianskej vlády o mobilizáciu fondu solidarity, ako je stanovené v európskych právnych predpisoch?</PARA><PARA>Môže Komisia neoficiálne a čisto orientačne vyčísliť, v akom rozsahu by mohol byť mobilizovaný Fond solidarity Európskej únie na pomoc záplavami postihnutého regiónu Benátsko?</PARA><PARA>S ohľadom na rozsiahle škody, ktoré v posledných rokoch spôsobujú čoraz častejšie a ničivejšie povodne, má Komisia v úmysle navrhnúť v nadchádzajúcich rokoch osobitné opatrenia alebo akčné plány na predchádzanie hydrogeologickému riziku a na jeho zvládanie?</PARA></CONTENT></QUEST>