<QUEST VERSION="2"><TI><TI-INTRO>Otázka na hodinu otázok <QREF QID="H-2010-0315">H-0315/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: júla 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0315">Vec: Potreba legislatívneho rámca EÚ pre zdravotne postihnutých osobách a boj proti diskriminácii </OBJECT><CONTENT><PARA>Niektoré členské štáty EÚ v súčasnosti odmietajú smernicu Rady o vykonávaní zásady rovnakého zaobchádzania s osobami bez ohľadu na náboženské vyznanie alebo vieru, zdravotné postihnutie, vek alebo sexuálnu orientáciu (KOM(2008)0426) (smernica o boji proti diskriminácii). Európsky parlament v apríli minulého roku prijal legislatívne uznesenie o návrhu smernice o boji proti diskriminácii. Túto smernicu však musí jednomyseľne schváliť všetkých 27 členských štátov EÚ. Diskriminácia je komplexným javom a treba ju skúmať na viacerých úrovniach. Vlády členských štátov preto musia rešpektovať, chrániť a uplatňovať právo osôb na nediskrimináciu. </PARA><PARA>Vzhľadom na to, že v Európe žije už viac ako 65 miliónov zdravotne postihnutých osôb, nepovažuje Rada za potrebné urýchliť prijímanie tejto smernice vo všetkých členských štátoch EÚ s cieľom zabezpečiť, aby zdravotne postihnuté osoby mohli žiť ako plnohodnotní občania? Aké je stanovisko Rady k prijatiu osobitného právneho aktu o zdravotne postihnutých osobách, vzhľadom na to, že aj keď ich práva budú chránené podľa európskej smernice o boji proti diskriminácii, bude ešte potrebné prijať osobitný legislatívny rámec EÚ o právach zdravotne postihnutých osôb?</PARA></CONTENT></QUEST>