<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0029">O-0029/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="28334">Urszula Krupa</PERSON>, v mene skupiny <GRPOL GRPOLID="1123">IND/DEM</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0029">Vec: Úloha a fungovanie verejných zdravotníckych služieb v členských štátoch EÚ</OBJECT><CONTENT><PARA>V mnohých členských štátoch EÚ dochádza v súčasnosti k politickej kríze v súvislosti s dostupnosťou univerzálnych a dostupných zdravotníckych služieb a je preto treba uskutočniť diskusiu o nutnosti zabezpečenia existencie verejnej zdravotníckej služby a poskytovania základných foriem lekárskej pomoci. Zabezpečenie lekárskej starostlivosti je základnou úlohou štátu, ktorý by mal mať povinnosť udržiavať verejné zdravotnícke služby a primerane ich finančne podporovať. Verejné zdravie je jednou z najdôležitejších hodnôt a prístup k zdravotníckym službám je osobným právom, ktoré všetci občania získavajú za svoju účasť na rozvoji systému, ktorý je založený na sociálnej solidarite. Liberálny prístup, privatizácia a otváranie služieb trhu, ktoré sú podporované rôznymi právnymi aktmi schválenými EÚ, nezaručujú dostatočné zabezpečenie v takých oblastiach, akými sú preventívne lekárstvo, starostlivosť o matku a dieťa a liečenie civilizačných chorôb a geriatrických ochorení, ktoré nie sú výnosné, avšak sú veľmi dôležité z hľadiska zdravia spoločnosti.</PARA><PARA>Prečo aj napriek nedostatočným právomociam v rámci organizácie a prevádzkovania zdravotníckych služieb zasahuje EÚ do tejto oblasti tým, že prijíma právne akty, ktoré ohrozujú zdravie občanov?</PARA></CONTENT></QUEST>