<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0109">O-0109/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="23868">Monika Beňová</PERSON> a <PERSON ID="28149">Poul Rasmussen</PERSON>, v mene skupiny <GRPOL GRPOLID="1103">PSE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0109">Vec: Vývoj na Slovensku - oslabovanie pracovných práv Odborového zväzu polície v SR a remilitarizácia Slovenského policajného zboru</OBJECT><CONTENT><PARA>Vláda SR „remilitarizovala“ svoj policajný zbor, čo znamená, že vojenské súdy budú mať právomoc nad členmi policajného zboru, železničnej polície, väzenskej stráže, súdnej ochrany, Národného bezpečnostného úradu a zboru colnej správy za mierového i vojnového stavu. Členovia policajného zboru sa v čase vojny alebo brannej pohotovosti budú považovať za vojakov. Prakticky to znamená, že od roku 2006 budú slovenskí občania pod policajnou ochranou armády.</PARA><PARA>Odborový zväz polície v SR (OzP SR) usporiadal povolenú demonštráciu, na ktorej sa zúčastnilo viac ako 3000 členov policajného zboru. Po demonštrácii minister vnútra Vladimír Palko zbavil Miroslava Litvu, predsedu OzP, vysokej policajnej hodnosti. Minister Palko zároveň pohrozil disciplinárnym konaním proti všetkým členom policajného zboru, ktorí by sa zúčastnili na ďalších demonštráciách. Môže Komisia urýchlene objasniť, či sú kroky podniknuté vládou SR v rozpore s článkom 6 Zmluvy o EÚ?</PARA><PARA>Základným kameňom vytvorenia spoločného priestoru slobody, bezpečnosti a spravodlivosti v EÚ, ako je uvedené v hlave VI Zmluvy o EÚ, je zabezpečiť, aby všetci občania EÚ mali rovnako prísne normy presadzovania práva. Ako môžu členovia policajného zboru chrániť naše demokratické európske práva, ak nemajú rovnaké práva ako ostatní občania EÚ?</PARA><PARA>Rozhodnutie o remilitarizácii je obmedzením individuálnych práv členov policajného zboru, ktoré sú zaručené Európskym dohovorom o ľudských právach a Chartou základných práv, najmä článkami 5 a 6, ktoré vyzdvihujú právo každého občana na rovnaké zaobchádzanie a spravodlivý súdny proces. Toto súvisí s nestrannosťou verejných sudcov. V prípade vojenských súdov sú však sudcovia zamestnancami armády, a preto by policajný dôstojníci nemali také isté práva ako ostatní občania EÚ. Rozhodnutie vlády SR nie je preto v súlade s Európskym dohovorom a odporúčaním 2000/10 Výboru ministrov Rady Európy o Európskom kódexe policajnej etiky.</PARA><PARA>Členstvo v Európskej únii tak, ako je vymedzené kodanskými kritériami, vyžaduje, aby všetky členské štáty EÚ rešpektovali svoje záväzky v súvislosti so základnými hodnotami EÚ. Jasne to vyplýva so záverov Európskej rady z roku 1993. Čo má v úmysle Komisia podniknúť, ak vláda SR neplní svoje povinnosti, ktoré jej vyplývajú z členstva SR v EÚ?</PARA></CONTENT></QUEST>