<QUEST VERSION="2"><TI><TI-INTRO>Otázka na hodinu otázok <QREF QID="H-2011-000016">H-000016/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: februára 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000016">Vec: Účasť osôb so zdravotným postihnutím a organizácií, ktoré ich zastupujú, na prijímaní rozhodnutí týkajúcich sa osôb so zdravotným postihnutím</OBJECT><CONTENT><PARA>Európska stratégia na roky 2010 – 2020 zameraná na osoby so zdravotným postihnutím, ktorú zverejnila Komisia, sa dotkne približne 80 miliónov osôb so zdravotným postihnutím v Európskej únii. Komisia stanovila osem kľúčových oblastí činnosti: prístupnosť, zapojenie, rovnosť, zamestnanosť, vzdelávanie a odborná príprava, sociálne zabezpečenie, zdravie a vonkajšia činnosť. Inštitúcie EÚ a členské štáty sú vyzývané, aby túto stratégiu vykonávali spoločne. Podľa Dohovoru Organizácie Spojených národov o právach osôb so zdravotným postihnutím musia členské štáty, ktoré prijímajú rozhodnutia týkajúce sa osôb so zdravotným postihnutím, konzultovať priamo s osobami so zdravotným postihnutím, ako aj organizáciami, ktoré ich zastupujú, a zapájať ich do tohto procesu. Žiaľ, toto ustanovenie sa v novej stratégii pre osoby so zdravotným postihnutím neuvádza.</PARA><PARA>Prijala Rada konkrétne opatrenia, aby zabezpečila rešpektovanie zásady Dohovoru Organizácie Spojených národov o právach osôb so zdravotným postihnutím, podľa ktorej sa o osobách so zdravotným postihnutím nerozhoduje bez ich zapojenia? Okrem toho, aká je pozícia Rady k vytvoreniu výboru pre osoby so zdravotným postihnutím (Disability committee), ktorý by podliehal Rade pre zamestnanosť, sociálnu politiku, zdravie a spotrebiteľské záležitosti (EPSCO) a ktorý by viedla predsednícka krajina Európskej únie? Nenazdáva sa Rada, že Komisia a členské štáty by sa takýmto spôsobom vo väčšej miere zapojili do vykonávania Dohovoru Organizácie Spojených národov o právach zdravotne postihnutých osôb?</PARA></CONTENT></QUEST>