<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000147">O-000147/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4432">Claude Turmes</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="39317">Anni Podimata</PERSON>, <PERSON ID="28477">Fiona Hall</PERSON></TI-AUTHOR></TI><OBJECT OBJID="OBJ000147">Vec: Ustanovenia záchranného balíka pre Portugalsko týkajúce sa revízie systémov podpory obnoviteľnej energie</OBJECT><CONTENT><PARA>Vo svojom nedávnom oznámení s názvom Energia z obnoviteľných zdrojov: pokrok na ceste k dosiahnutiu cieľa na rok 2020 a v liste komisára Oettingera talianskej vláde (z 15. apríla 2011) Komisia uznáva potrebu podporovať technologický rozvoj v sektore energie z obnoviteľných zdrojov a pripúšťa, že zmeny, ktoré ovplyvňujú finančnú návratnosť existujúcich projektov môžu ohroziť stabilitu investícií a narušiť dôveru investorov. </PARA><PARA>Ministri financií EÚ napriek tomu 16. mája 2011 schválili záchranný balík a podpísali memorandum o porozumení s Medzinárodným menovým fondom (MMF) a Portugalskom, ktoré otvorenie žiada revíziu existujúcich rámcov pre obnoviteľné zdroje energie. Portugalská vláda musí v súvislosti s existujúcimi zmluvami týkajúcimi sa obnoviteľných zdrojov zhodnotiť „možnosť dohodnúť sa na nových rokovaniach o zmluvách s cieľom dosiahnuť nižšiu výkupnú sadzbu” a vo štvrtom štvrťroku 2011 predložiť správu spolu s ďalšou štúdiou o účinnosti systémov podpory obnoviteľnej energie. Memorandom o porozumení sa Portugalsko zaväzuje prehodnotiť výkupné sadzby pre nové zmluvy smerom nadol, poskytovať podnety na zníženie nákladov prostredníctvom degresívnych taríf a rozvíjať alternatívne mechanizmy pre vyspelejšie technológie, ako sú výkupné prémie. </PARA><PARA>Tento postup predstavuje presne taký druh zmeny v politike, ktorý oslabuje dôveru investorov. Ako napísal komisár Oettinger talianskej vláde, takéto politiky ovplyvnia finančnú návratnosť prebiehajúcich projektov a pravdepodobne porušia všeobecné zásady vnútroštátneho práva a práva Spoločenstva. Tieto politiky tiež ohrozujú stabilitu investícií v tejto oblasti s možnými dôsledkami na oživenie hospodárstva.</PARA><PARA>Aké kroky podnikne Komisia, aby zaistila, že jej politiky a odporúčanie nebudú oslabené, najmä v súvislosti s hospodárskymi záchrannými balíkmi? Ako Komisia zaistí stabilný a spoľahlivý investičný rámec v oblasti obnoviteľných zdrojov a zároveň sa vyhne otvoreniu existujúcich zmlúv a novému rokovaniu o nich? Môže Komisia potvrdiť svoj postoj, že juhoeurópske krajiny majú podporu v plnom využívaní vlastných obnoviteľných zdrojov energie a v ich ďalšom využívaní ako nástroja na ozdravenie hospodárstva a vytváranie pracovných miest?</PARA></CONTENT></QUEST>