<AQE.QER><ANSWER AID="AE-000015-12" QIDREFS=""><HEAD.A><TI3><P.WQ>Odpoveď pána Rehna v mene Komisie</P.WQ></TI3><P.WQ><DATE.WQ DATE.DOC="">(19. marca 2012)</DATE.WQ></P.WQ></HEAD.A><CONTENTS CTNID="AC-E-000015-12"><P>Politika EÚ v oblasti energetiky sa zameriava na konkurencieschopnú, udržateľnú a bezpečnú energiu. Činnosť EIB<NOTE TYPE="NUM">Európska investičná banka</NOTE> je plne v súlade s prioritami uvedenej stratégie EÚ tým, že podporuje tieto oblasti: energiu z obnoviteľných zdrojov; energetickú účinnosť; výskum, vývoj a inovácie v oblasti energetiky; bezpečnosť a diverzifikáciu dodávok vrátane transeurópskej energetickej siete (TEN-E).</P><P>Podpora udržateľnej energie zo strany EIB sa za ostatných niekoľko rokov výrazne zintenzívnila. V roku 2010 dosiahlo financovanie energie z obnoviteľných zdrojov Európskou investičnou bankou vyše 6 miliárd EUR, t. j. 34 % celkových pôžičiek EIB sektoru energetiky (oproti 10 % v roku 2006). Zostávajúci podiel pôžičiek EIB na generovanie energie smerovalo poväčšine do efektívnych plynových elektrární CCGT (kombinovaného paroplynového cyklu). Plyn bude i naďalej, v dlhodobejšom horizonte, zohrávať kľúčovú úlohu v rámci bezpečnosti energetických dodávok EÚ.</P><P>Elektrárne na uhlie a lignit sú aj naďalej oprávnené prijímať podporu EIB kvôli bezpečnosti dodávok, hoci pre ne platia veľmi reštriktívne kritériá výberu – musia nahradiť existujúce staršie a neefektívne prevádzky a súčasne zabezpečiť zníženie intenzity oxidov uhlíka najmenej o 20 % a musia byť pripravené na zachytávanie a ukladanie oxidu uhličitého (CCS). V dôsledku toho predstavovali v roku 2010 pôžičky elektrárňam na uhlie/lignit menej než 3 % pôžičiek EIB v oblasti energetiky.</P><P>Pôžičky EIB energetickým sieťam (elektrické/plynové siete) predstavovali takmer 50 % celkových pôžičiek do energetiky za ostatných päť rokov. Veľká časť týchto pôžičiek (44 %) bola na podporu projektov TEN-E, pričom zostávajúce percento bolo na podporu distribučných sietí a integrácie obnoviteľných zdrojov energie. Pôžičky na energetickú účinnosť výrazným spôsobom rástli z hodnoty 730 miliónov v roku 2008 na 2,3 miliardy v roku 2010.</P><P>Napokon do konca roku 2010 dostali v rámci Finančného nástroja na zdieľanie rizík (RSFF), zriadeného spoločne Komisiou a EIB, projekty na inovácie v energetike takmer 900 miliónov EUR v pôžičkách EIB, ktoré boli smerované najmä do obnoviteľných zdrojov energie.</P></CONTENTS></ANSWER></AQE.QER>