<s:Motion s:lg="SK" s:type="RE" xmlns:s="http://www.europarl.europa.eu/Sipade"><s:Cover><s:Date>17.1.2011</s:Date><s:Ref>B7-0052/2011</s:Ref><s:Blk-Title-Cover><s:Title-Type>NÁVRH UZNESENIA</s:Title-Type><s:Title-NextTo><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">predložený na základe diskusie o vyhlásení podpredsedníčky Komisie/vysokej predstaviteľky Európskej únie pre zahraničné veci a bezpečnostnú politiku</p>
</s:Title-NextTo><s:Title-Recueil><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">v súlade s článkom 110 ods. 2 rokovacieho poriadku</p>
</s:Title-Recueil><s:Title><p s:margin-bottom="24pt" s:margin-left="70.9pt" s:margin-right="0pt" s:margin-top="0pt">o situácii kresťanov, pokiaľ ide o slobodu náboženského vyznania</p>
</s:Title><s:Blk-Author><p s:margin-bottom="0pt" s:margin-left="70.9pt" s:margin-right="0pt" s:margin-top="0pt"><span s:font-weight="bold"><s:Author s:id="28407">Willy Meyer</s:Author>, <s:Author s:id="4466">Ilda Figueiredo</s:Author>, <s:Author s:id="28511">Bairbre de Brún</s:Author>, <s:Author s:id="96907">Takis Hadjigeorgiou</s:Author>, <s:Author s:id="28514">Kyriacos Triantaphyllides</s:Author>, <s:Author s:id="26851">Nikolaos Chountis</s:Author></span></p>
</s:Blk-Author><s:Body s:type="POL-GROUP" s:id="2950"><p s:margin-bottom="0pt" s:margin-left="70.9pt" s:margin-right="0pt" s:margin-top="0pt">v mene skupiny GUE/NGL</p>
</s:Body>
</s:Blk-Title-Cover><s:Num-PE>PE455.880v01-00</s:Num-PE></s:Cover><s:Section><s:Ref>B7&#8209;0052/2011</s:Ref><s:Title-Section><p s:margin-bottom="36pt" s:margin-left="0pt" s:margin-right="0pt" s:margin-top="0pt"><span s:font-weight="bold">Uznesenie Európskeho parlamentu o situácii kresťanov, pokiaľ ide o slobodu náboženského vyznania</span></p>
</s:Title-Section><p s:margin-bottom="12pt" s:margin-left="0pt" s:margin-right="0pt" s:margin-top="0pt"><span s:font-style="italic">Európsky parlament</span>,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na svoje predchádzajúce uznesenia,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na článok 18 Charty OSN a Medzinárodného paktu o občianskych a politických právach a článok 10 Charty základných práv Európskej únie, </p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na Deklaráciu OSN o odstránení všetkých foriem neznášanlivosti a diskriminácie na základe náboženského vyznania a viery z roku 1981,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na rezolúcie Komisie OSN pre ľudské práva o boji proti hanobeniu náboženstiev,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na článok 110 ods. 2 rokovacieho poriadku,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">A. keďže počas teroristického útoku na koptský kresťanský kostol v Alexandrii 1. januára 2011 zahynulo 21 ľudí z kresťanskej aj moslimskej komunity a 12 ľudí bolo zranených,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">B.  keďže 24. decembra 2010 došlo k útoku na viacero kostolov v Maiduguri a 25. decembra došlo k bombovým útokom v nigérijskom meste Jos, v ktorých zahynulo 38 ľudí a 12 ďalších bolo zranených,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">C. keďže 25. decembra 2010 v Jolo (na Filipínach) v kresťanskom kostole vybuchla bomba a spôsobila niekoľko zranení,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">D. keďže 25. decembra 2010 v dedine Rizokarpaso a Ayia Triada na poloostrove Karpasia v okupovanej časti Cypru turecký okupačný režim násilným spôsobom prerušil vianočnú omšu gréckych Cyperčanov žijúcich v tejto enkláve,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">E.  keďže v súlade s článkom 18 Charty OSN a Medzinárodného paktu o občianskych a politických právach a článkom 10 Charty základných práv Európskej únie má každý „právo na slobodu myslenia, svedomia a náboženského vyznania. Toto právo zahŕňa slobodu zmeniť svoje náboženské vyznanie alebo vieru, ako aj slobodu prejavovať svoje náboženské vyznanie alebo vieru sám alebo spoločne s inými, či už verejne alebo súkromne, bohoslužbou, vyučovaním, vykonávaním úkonov a zachovávaním obradov“,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">F.  keďže niektoré rezolúcie Komisie OSN pre ľudské práva vyzývajú „všetky štáty, aby v rámci svojho vnútroštátneho legislatívneho rámca v súlade s nástrojmi na dodržiavanie ľudských práv prijali všetky primerané opatrenia na boj proti nenávisti, diskriminácii, neznášanlivosti a násiliu, zastrašovaniu a nátlaku, ktoré pramenia v náboženskej neznášanlivosti, vrátane útokov proti miestam náboženských obradov, a aby podporovali porozumenie, tolerantnosť a rešpekt v oblasti týkajúcej sa slobody náboženského vyznania alebo viery,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">1.  dôrazne odsudzuje bombové útoky na Kostol dvoch svätých v Alexandrii a útoky v Nigérii a na Filipínach; dôrazne odsudzuje všetky druhy násilia, diskriminácie a neznášanlivosti založenej na náboženskom vyznaní a viere, ktoré sú namierené proti veriacim, odpadlíkom a neveriacim;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">2.  vyjadruje sústrasť rodinám obetí nedávnych útokov namierených voči náboženským skupinám a podporu zraneným; vyzýva príslušné vlády, aby vyšetrili útoky a zabezpečili, že vinníci budú potrestaní;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">3.  odsudzuje násilné prerušenie vianočnej omše , ktorej sa počas vianočného sviatku zúčastnilo 300 kresťanov žijúcich v časti Cypru, ktorá je okupovaná tureckým okupačným režimom; zdôrazňuje, že tento skutok predstavuje porušenie základného ľudského práva na požívanie slobody náboženského vyznania, Charty základných ľudských práv EÚ a 3. viedenskej dohody (1975), ktorá sa týka životných podmienok Cyperčanov gréckeho pôvodu žijúcich v enkláve na území okupovanom Turkmi;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">4.  zdôrazňuje, že právo na slobodu myslenia, svedomia a náboženského vyznania je základným ľudským právom zaručeným medzinárodnými právnymi nástrojmi; zároveň pripomína, že sa stotožňuje zo základnou koncepciou vzájomnej previazanosti všetkých ľudských práv;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">5.  odsudzuje využívanie náboženstva v rôznych politických konfliktoch; podporuje všetky iniciatívy zamerané na presadzovanie dialógu a vzájomného rešpektu medzi náboženskými komunitami; vyzýva všetky vlády a náboženských predstaviteľov, aby podporovali znášanlivosť, dodržiavanie slobody náboženského vyznania a aby prijali opatrenia proti prejavom nenávisti; žiada vlády, aby zabezpečili slobodu náboženského vyznania a viery; pripomína, že sa stotožňuje s hodnotami sekularizmu;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">6.  poveruje svojho predsedu, aby postúpil toto uznesenie Rade, Komisii, vysokej predstaviteľke Únie pre zahraničné veci a bezpečnostnú politiku a vládam a parlamentom členských štátov.</p>
</s:Section></s:Motion>