<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0006">O-0006/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1061">Lissy Gröner</PERSON>, <PERSON ID="4423">Amalia Sartori</PERSON>, <PERSON ID="1059">Hiltrud Breyer</PERSON>, <PERSON ID="28134">Eva-Britt Svensson</PERSON>, <PERSON ID="28358">Konrad Szymański</PERSON>, <PERSON ID="28334">Urszula Krupa</PERSON>, <PERSON ID="28211">Lydia Schenardi</PERSON> a <PERSON ID="28128">Maria Carlshamre</PERSON> v mene <COMMITTEE COMMID="826">Výboru pre práva žien a rovnosť pohlaví</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0006">Vec: O opatreniach v súvislosti s Akčnou platformou štvrtej Svetovej konferencie o ženách (Peking + 10)</OBJECT><CONTENT><PARA>18. mája 2000 prijal Európsky parlament uznesenie v nadväznosti na pekingskú akčnú platformu<FNREF/>. V súvislosti s týmto uznesením a s 12 kritickými oblasťami pekingskej akčnej platformy: </PARA><PARA>ŽENY A ZAMESTNANIE Aké opatrenia sa plánujú na boj proti nerovnakému zaobchádzaniu v zamestnaní? Zamýšľa Rada podporiť legislatívne opatrenia s cieľom zosúladiť súkromný a pracovný život? </PARA><PARA>NÁSILIE VOČI ŽENÁM Zamýšľa Rada vyhlásiť rok 2006 za Európsky rok boja proti násiliu voči ženám, ako to opakovane žiadal Európsky parlament? Uvažuje Rada o spojeniach medzi prostitúciou a obchodovaním s ľuďmi a aké opatrenia sa vykonajú na boj proti obchodovaniu s ľuďmi?</PARA><PARA>ŽENY A CHUDOBA Zamýšľa Rada prijať špecifické ukazovatele v súvislosti s feminizáciou chudoby, aby tak bolo možné vykonávať zladenejšiu politiku v oblasti sociálnej ochrany?</PARA><PARA>ŽENY A ŽIVOTNÉ PROSTREDIE Aké opatrenia sa vykonávajú s cieľom integrovať otázku rovnosti pohlaví do politiky EÚ v oblasti rozvojovej spolupráce a do svetových konferencií OSN, akou je napríklad Svetový summit OSN o sociálnom rozvoji, ak zohľadníme miléniové ciele OSN?</PARA><PARA>DIEVČATÁ Aké opatrenia popri programe Daphne vykoná Rada na boj proti sexuálnemu vykorisťovaniu detí (obchodovanie s ľuďmi, sexuálna turistika) tak vo vnútornej, ako aj vo vonkajšej politike, vrátane práva na azyl pre obete?</PARA><PARA>PRÁVA ŽIEN SÚ ĽUDSKÉ PRÁVA Ako uplatní Rada pri vytváraní novej agentúry EÚ pre ľudské práva prístup zohľadňujúci rovnosť pohlaví na politiku ľudských práv, aby sa tak zdôraznili konkrétne porušenia ľudských práv na ženách?</PARA><PARA>ŽENY A OZBROJENÉ KONFLIKTY Európsky Parlament vydal uznesenie o účasti žien na mierovom urovnávaní konfliktov. Dodržiava sa kvóta 40% žien v súvislosti s postami, ktorých úlohou je účasť na zmierovaní, udržiavaní mieru a predchádzanie konfliktom, vrátane vyšetrovacích a pozorovacích misií v mene EÚ a členských štátov?</PARA><FN FNID="FN9">  Ú. v. ES C 59, 23.2.2001, str. 258.</FN></CONTENT></QUEST>