<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000193">O-000193/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="39713">Renate Weber</PERSON>, Baroness <PERSON ID="4529">Sarah Ludford</PERSON>, <PERSON ID="1965">Jan Mulder</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96872">Nadja Hirsch</PERSON>, <PERSON ID="34235">Stanimir Ilchev</PERSON>, <PERSON ID="96710">Jens Rohde</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000193">Vec: Odstraňovanie rozdielov medzi protikorupčnými právnymi predpismi a skutočnosťou</OBJECT><CONTENT><PARA>Komisia prijala 6. júna 2011 balík opatrení na boj proti korupcii v EÚ, ktorá podľa odhadov predstavuje 1 % HDP EÚ (120 miliárd EUR ročne) a v závažnej miere negatívne ovplyvňuje a poškodzuje hospodárstva a financie, hospodársku súťaž a vnútorný trh, dôveru v demokratické inštitúcie a politické vedenie EÚ a členských štátov. Súčasťou antikorupčného balíka sú: 1) oznámenie o boji proti korupcii v EÚ, v ktorom sa uvádza, že vykonávanie protikorupčného právneho rámca je nerovnomerné a neuspokojivé, že presadzovanie v praxi je nedostatočné a že nie je dostatok pevných politických záväzkov na boj proti korupcii; navrhuje sa v ňom zavedenie nového mechanizmu monitorovania, ďalej aby Komisia vypracúvala každé dva roky správu EÚ o boji proti korupcii a aby sa vo všetkých príslušných politikách EÚ kládol na korupciu väčší dôraz; 2) rozhodnutie zaviesť protikorupčný mechanizmus EÚ na pravidelné predkladanie správ, pričom prvá správa sa uverejní v roku 2013 a ďalšie potom každé dva roky; 3) správa o vykonávaní rámcového rozhodnutia Rady 2003/568/SVV o boji proti korupcii v súkromnom sektore, v ktorej sa konštatuje, že transpozícia v členských štátoch je stále neuspokojivá; 4) správa o spôsoboch účasti EÚ v Skupine štátov proti korupcii (GRECO) Rady Európy.</PARA><PARA>- Ako Rada zaručí, aby členské štáty v plnom rozsahu a správne uplatňovali a v prípade potreby posilnili už existujúce európske a medzinárodné právne predpisy?</PARA><PARA>- Aké nové legislatívne iniciatívy sú potrebné na to, aby sa zaručil účinný boj členských štátov proti korupcii prostredníctvom prísnejších sankcií a opatrení?</PARA><PARA>- Je Rada ochotná podporovať minimálne pravidlá týkajúce sa vymedzenia korupcie a s ňou spojených sankcií na základe článku 83 ods. 1 ZFEÚ vzhľadom na cezhraničný rozmer korupcie a jej dôsledky pre vnútorný trh? </PARA><PARA>- Prijme Rada opatrenia na posilnenie transparentnosti, ktorá je účinným prostriedkom boja proti korupcii? Ak áno, aké?</PARA><PARA>- Zapojí Rada do tohto úsilia Parlament? Ak áno, akým spôsobom?</PARA></CONTENT></QUEST>