<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000134">O-000134/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28167">Corien Wortmann-Kool</PERSON>, <PERSON ID="28193">Jean-Paul Gauzès</PERSON>, <PERSON ID="1928">Werner Langen</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000134">Vec: Výber nového generálneho riaditeľa MMF</OBJECT><CONTENT><PARA>V súčasnosti prebieha výberové konanie na post generálneho riaditeľa MMF.</PARA><PARA>Existujú viaceré dôvody na to, aby bol vybraný kandidát z EÚ. Od založenia MMF predsedom bol vždy Európan (a predseda Svetovej banky pochádzal z USA). Je to jedno z nepísaných pravidiel, ktoré odráža skutočnosť, že najväčšími finančnými prispievateľmi do obidvoch inštitúcií sú EÚ a USA. Reformy z roku 2010 túto skutočnosť nezmenili.</PARA><PARA>Je dôležité, aby ten, kto nahradí bývalého generálneho riaditeľa, pochádzal z členského štátu EÚ, pretože výzvy vyplývajúce z napätia  na trhoch so štátnym dlhom vyžadujú, aby vedenie MMF čo najlepšie chápalo túto situáciu. Chceme, aby sa generálnym riaditeľom MMF stal občan z EÚ, ktorý má potrebné zásluhy a schopnosti. </PARA><PARA>Za týchto okolností je veľmi dôležité, aby všetky členské štáty EÚ podporili kandidáta z EÚ. Vieme, že predseda Barroso sa vyslovil v prospech jediného oficiálneho kandidáta EÚ na tento post. Na takého vymenovanie neexistuje žiadny oficiálny postup EÚ, Komisia by však mala v tomto smere vyvinúť úsilie. </PARA><PARA>Aké kroky podniká Komisia, aby zabezpečila, že novým generálnym riaditeľom MMF bude osoba, ktorá pochádza z EÚ?</PARA></CONTENT></QUEST>