<AQE.QER><ANSWER AID="AE-000089-12" QIDREFS=""><HEAD.A><TI3><P.WQ>Odpoveď pána Andora v mene Komisie</P.WQ></TI3><P.WQ><DATE.WQ DATE.DOC="">(23. februára 2012)</DATE.WQ></P.WQ></HEAD.A><CONTENTS CTNID="AC-E-000089-12"><P>Hospodárska kríza, ktorou trpí EÚ v súčasnosti, spolu s pokračujúcou globalizáciou a technologickými zmenami vyvíjajú naliehavý tlak na trhy práce a sociálnu súdržnosť EÚ. Komisia si je plne vedomá výziev, ktoré ju čakajú, a prijíma všetky možné opatrenia, aby pomohla znížiť dopad hospodárskeho útlmu a začať obnovu bohatú na pracovné príležitosti. Vzhľadom na hospodársky vývoj za posledné roky, dosiahnutie cieľa zvýšenia miery zamestnanosti EÚ na 75 % a zníženia počtu ľudí, ktorým hrozí chudoba alebo sociálne vylúčenie, minimálne o 20 miliónov do roku 2020, si vyžaduje zvýšené úsilie a dôrazné kroky. </P><P>Ročný prieskum rastu za rok 2012 a Spoločná správa o zamestnanosti uvádzajú, že v záujme podpory rastu a riešenia sociálnych dôsledkov krízy sú potrebné výrazné štrukturálne reformy trhu práce: členské štáty sa vyzývajú, aby zvýšili svoju kapacitu tvorby pracovných miest, zaviedli komplexné stratégie zamestnávania mladých ľudí, prijali cielené aktívne opatrenia trhu práce, zlepšili efektívnosť svojich systémov sociálnej ochrany a zmodernizovali a zefektívnili svoje vzdelávacie systémy a systémy odbornej prípravy. Tieto aspekty odrážajú usmernenie jarného zasadnutia Európskej rady a budú zohľadnené v odporúčaniach pre jednotlivé krajiny v roku 2012.</P><P>Vykonávanie záväzkov jednotlivých štátov v rámci stratégie Európa 2020 je dôležité, ale dá sa urobiť viac aj na úrovni EÚ, ako napríklad v prípade iniciatívy Príležitosti pre mladých, ktorú Komisia predstavila v decembri 2011. Ako bolo oznámené v jej pracovnom programe na rok 2012, Komisia preto na jar predloží politickú iniciatívu zameranú na hlavné výzvy, ktorým čelia trhy práce EÚ. Táto iniciatíva bude vychádzať z ročného prieskumu rastu za rok 2012 a Spoločnej správy o zamestnanosti a dopĺňať ich.</P></CONTENTS></ANSWER></AQE.QER>