<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0205">O-0205/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96907">Takis Hadjigeorgiou</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0205">Vec: Naliehavá potreba sčítania obyvateľstva na okupovaných územiach Cypru</OBJECT><CONTENT><PARA>Rád by som upozornil na veľmi vážny problém, ktorým je plán Turecka zmeniť demografický charakter komunity cyperských Turkov a demokratický charakter Cypru ako celku. Vláda Tureckej republiky v rozpore so Ženevským dohovorom systematicky presídlila tisíce svojich občanov do severnej časti Cypru, čím sa z cyperských Turkov stala menšina. Toto hodnotenie situácie pred pár rokmi takisto potvrdil Jaakko Laakso vo svojej správe s názvom Kolonizácia okupovanej časti Cypru tureckými usadlíkmi, ktorá bola vypracovaná v rámci Výboru pre migráciu, utečencov a demografiu v mene Rady Európy v máji 2003 (dok. 9799). Okrem toho turecký minister, ktorému bola nedávno položená otázka o presnej veľkosti obyvateľstva na okupovaných územiach Cypru, nedokázal poskytnúť presné číslo.</PARA><PARA>Mnohí cyperskí Turci, ktorý čelia neustálemu prílivu tureckých usadlíkov, opakovane žiadajú o našu pomoc pri zachovaní identity a vyzývajú medzinárodné spoločenstvo a Európsku úniu, aby zaradili tento bod do programu s cieľom bezodkladne uskutočniť sčítanie obyvateľstva na okupovaných územiach Cypru, ktoré bude monitorované medzinárodnými pozorovateľmi </PARA><PARA>Je Komisia ochotná začleniť do svojho programu otázku demografickej zmeny v severnom Cypre a náležitým spôsobom vyvíjať tlak, aby sa začal nevyhnutný prieskum?</PARA><PARA>Domnievam sa, že cyperskí Turci majú ako občania EÚ právo o to žiadať.</PARA></CONTENT></QUEST>