<MOTION LG="SK" TYPE="RE">
<COVER>
<DATE-DEPOSIT DATE="20080402">2.4.2008</DATE-DEPOSIT>
<NUM-MOTION TYPE="B6" NUM="0136" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0136">B6‑0136/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Georg Jarzembowski, Thomas Mann, João de Deus Pinheiro, József Szájer, José Ignacio Salafranca Sánchez-Neyra, Jacek Saryusz-Wolski, Charles Tannock, Edward McMillan-Scott, Jean-Luc Dehaene, Laima Liucija Andrikienė, Piia-Noora Kauppi, Tunne Kelam a Michl Ebner</CONTENT></PARA>
<PARA>
	<CONTENT>v mene Skupiny Európskej ľudovej strany (kresťanských demokratov) a európskych demokratov</CONTENT></PARA>
<PARA>
	<CONTENT>o Tibete</CONTENT></PARA>
</TITLE-COV>
<NUM-PE NUM="401.161">PE401.161v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2008" NUMBER="0136">B6‑0136/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o Tibete</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o situácii v oblasti ľudských práv v Číne,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže 49. výročie tibetského národného povstania proti čínskej správe viedlo k veľkým demonštráciám tibetských mníchov, mníšok a radových tibetských občanov proti okupácii a tvrdým sociálnym a kultúrnym represiám; keďže Jeho Svätosť dalajláma nazval túto neadekvátnu čínsku reakciu „kultúrnou genocídou“,</CONTENT></PARA>
<PARA>
<SYMBOL>B.</SYMBOL>
<CONTENT>keďže Jeho Svätosť dalajláma naliehavo žiadal demonštrantov, aby protestovali pokojne a nenásilne; keďže dalajláma nepožadoval nezávislosť Tibetu, ale strednú cestu spočívajúcu len v kultúrnej a duchovnej autonómii, čo je postoj, ktorý Európsky parlament podporuje,</CONTENT></PARA>
<PARA>
<SYMBOL>C.</SYMBOL>
<CONTENT>keďže straty na životoch Tibeťanov dosiahli podľa správ k dnešnému dňu 135, pričom viac ako 400 ďalších bolo zranených a tisíce boli zatknuté,</CONTENT></PARA>
<PARA>
<SYMBOL>D.</SYMBOL>
<CONTENT>keďže čínska vláda vyhlásila výnimočný stav a „ľudovú vojnu“ proti Tibeťanom, ktorých súčasťou je démonizácia dalajlámu, a dala zatvoriť obchody a chrámy v Lhase a ďalších mestách,</CONTENT></PARA>
<PARA>
<SYMBOL>E.</SYMBOL>
<CONTENT>vyjadrujúc znepokojenie nad blokádou kláštorov a nad rizikom, ktoré z toho plynie, a to vyhladovanie mníchov a mníšok,</CONTENT></PARA>
<PARA>
<SYMBOL>F.</SYMBOL>
<CONTENT>keďže okrem oficiálneho pobytu zástupcov medzinárodnej tlače, ktorý zorganizovala čínska vláda, bol medzinárodnej tlači odopretý prístup do Tibetu, odkiaľ chceli informovať o tamojších udalostiach, a všetci novinári boli vyhostení; keďže spomínaný pobyt medzinárodnej tlače bol prísne kontrolovaný a zúčastneným novinárom bol odopretý neobmedzený prístup k obyvateľom Tibetu,</CONTENT></PARA>
<PARA>
<SYMBOL>G.</SYMBOL>
<CONTENT>keďže čínske úrady odmietli požiadavku Tibeťanov, aby na olympijských hrách mohli pochodovať pod vlastnou vlajkou; keďže štafeta s olympijským ohňom má prechádzať cez Tibet, čo si Tibeťania vysvetľujú ako provokáciu,</CONTENT></PARA>
<PARA>
<SYMBOL>H.</SYMBOL>
<CONTENT>keďže Medzinárodný olympijský výbor (MOV) pri udelení práva Číne usporiadať olympijské hry v roku 2008 očakával, že krajina sa otvorí a zlepší sa situácia v oblasti ľudských práv;  keďže Čína začala prešetrovať politické názory olympijských športovcov,</CONTENT></PARA>
<PARA>
<SYMBOL>I.</SYMBOL>
<CONTENT>keďže od MOV sa očakáva, že bude organizáciou občianskej spoločnosti pôsobiacou na celom svete a zodpovednou za činnosti v športovej, ako aj spoločenskej oblasti; keďže vďaka chvályhodnej iniciatíve MOV na olympijských hrách v Sydney v roku 2000  olympijský oheň na otváracom ceremoniáli zapálila atlétka Cathy Freemanová, potomok pôvodných obyvateľov Austrálie,</CONTENT></PARA>
<PARA>
<SYMBOL>1.</SYMBOL>
<CONTENT>odsudzuje najnovšie neprimerané použitie násilia voči Tibeťanom zo strany Číny; kritizuje časté diskriminačné zaobchádzanie Čínskej ľudovej republiky s jej etnickými menšinami, ktoré nepatria k Han-Číňanom; vyzýva Čínu, aby dodržiavala svoje záväzky v oblasti ľudských práv, práv menšín a právneho štátu; naliehavo žiada Čínu, aby nezneužívala olympijské hry v roku 2008 na zatýkanie disidentov, novinárov a aktivistov v oblasti ľudských práv s cieľom zamedziť demonštráciám a reportážam, ktoré úrady považujú za nepríjemné;</CONTENT></PARA>
<PARA>
<SYMBOL>2.</SYMBOL>
<CONTENT>vyzýva čínsku vládu, aby zabezpečila primeranú zdravotnú starostlivosť pre zranených Tibeťanov a právnu pomoc pre zatknutých Tibeťanov; požaduje, aby úrady poskytli zoznam zadržaných osôb, aby s nimi zaobchádzali v súlade s medzinárodným právom v oblasti ľudských práv a aby sa za každých okolností zdržali mučenia;</CONTENT></PARA>
<PARA>
<SYMBOL>3.</SYMBOL>
<CONTENT>oceňuje skutočnosť, že Jeho Svätosť dalajláma vyzval obyvateľov Tibetu, aby protestovali pokojne, a odmietol požiadavky na nezávislosť Tibetu; vyjadruje ľútosť nad množstvom nevinných obetí brutálneho zaobchádzania čínskych úradov;</CONTENT></PARA>
<PARA>
<SYMBOL>4.</SYMBOL>
<CONTENT>naliehavo žiada čínsku vládu, aby umožnila slobodu tlače a povolila medzinárodným novinárom vstúpiť opäť do Tibetu a mať neobmedzený prístup k jeho obyvateľom; vyzýva európske inštitúcie, aby začali komunikačnú kampaň s cieľom informovať obyvateľov Európy o budúcich opatreniach na vyváženie skresleného a zaujatého spravodajstva zo strany Číny;</CONTENT></PARA>
<PARA>
<SYMBOL>5.</SYMBOL>
<CONTENT>vyzýva Čínu, aby plne dodržiavala a realizovala všetky medzinárodné dohody a dohovory, pri ktorých je zmluvnou stranou; zdôrazňuje, že napriek sľubom režimu sa situácia v oblasti dodržiavania ľudských práv v Číne nezlepšila; vyjadruje poľutovanie nad tým, že napriek opakovaným ubezpečeniam čínskej vlády o jej úmysle ratifikovať Medzinárodný dohovor o občianskych a politických právach, k tejto ratifikácii stále nedošlo;</CONTENT></PARA>
<PARA>
<SYMBOL>6.</SYMBOL>
<CONTENT>žiada čínskeho prezidenta a vládu, aby nadviazali skutočný dialóg s Jeho Svätosťou dalajlámom s cieľom nájsť udržateľné riešenie, pokiaľ ide o kultúrnu a duchovnú autonómiu Tibetu a skutočné práva menšiny pre tibetských občanov v ostatných čínskych provinciách;
<P>naliehavo žiada EÚ a jej členské štáty, aby zaujali odhodlaný, pevný a spoločný postoj, ktorého súčasťou by bola požiadavka, aby bol novinárom a diplomatom EÚ povolený prístup do Tibetu; domnieva sa, že veľvyslanci EÚ v Pekingu by mali iniciatívne navštíviť tento región s cieľom informovať Radu o aktuálnej situácii;</P></CONTENT></PARA>
<PARA>
<SYMBOL>8.</SYMBOL>
<CONTENT>kritizuje skutočnosť, že Čína napriek očakávaniam MOV a svetového spoločenstva naďalej závažne porušuje ľudské práva a práva menšín;</CONTENT></PARA>
<PARA>
<SYMBOL>9.</SYMBOL>
<CONTENT>naliehavo žiada Radu, aby vymenovala osobitného zástupcu pre Tibet;</CONTENT></PARA>
<PARA>
<SYMBOL>10.</SYMBOL>
<CONTENT>domnieva sa, že zastúpenie členských štátov na otváracom ceremoniáli olympijských hier v roku 2008 by malo odrážať mieru ich kritiky na adresu čínskych úradov za ich násilnú reakciu na udalosti v Tibete;</CONTENT></PARA>
<PARA>
<SYMBOL>11.</SYMBOL>
<CONTENT>víta plánovanú návštevu Jeho Svätosti dalajlámu v EP, ktorej cieľom je vystúpiť na plenárnom zasadnutí v roku 2008;</CONTENT></PARA>
<PARA>
<SYMBOL>12.</SYMBOL>
<CONTENT>naliehavo žiada Čínsku ľudovú republiku, aby prestala kontrolovať a posudzovať olympijských športovcov na základe ich politických názorov a aby im prestala hroziť vylúčením z olympijských hier, ak nebudú súhlasiť s oficiálnym stanoviskom čínskej vlády;</CONTENT></PARA>
<PARA>
<SYMBOL>13.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, parlamentom členských štátov, vládam a parlamentom krajín uchádzajúcich sa o členstvo, prezidentovi a predsedovi vlády Čínskej ľudovej republiky, predsedovi čínskeho Národného ľudového zhromaždenia, Medzinárodnému olympijskému výboru a Jeho Svätosti dalajlámovi.</CONTENT></PARA></CORPUS>
</MOTION>