<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000142">O-000142/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97137">Sylvie Goulard</PERSON>, <PERSON ID="28266">Sophia in 't Veld</PERSON>, <PERSON ID="97203">Ramon Tremosa i Balcells</PERSON>, <PERSON ID="4274">Olle Schmidt</PERSON>, <PERSON ID="28244">Wolf Klinz</PERSON>, <PERSON ID="96683">Carl Haglund</PERSON>, <PERSON ID="26829">Siiri Oviir</PERSON>, <PERSON ID="4243">Dirk Sterckx</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000142">Vec: Výber nového generálneho riaditeľa MMF a vonkajšie zastúpenie eurozóny</OBJECT><CONTENT><PARA>MMF začal výberové konanie s cieľom vybrať nového generálneho riaditeľa. Obdobie nominácie kandidátov končí 10. júna 2011 a Výkonná rada MMF by mala prijať rozhodnutie do 30. júna 2011. Výberové konanie by malo byť otvorené, transparentné a založené na zásluhách. </PARA><PARA>Kandidátka z členských štátov EÚ oficiálne predložila kandidatúru na túto funkciu. Viaceré členské štáty a predseda Európskej komisie nezávisle na sebe vyjadrili kandidátke podporu. Tieto udalosti zdôraznili skutočnosť, že v rámci EÚ a najmä v eurozóne ešte stále neexistuje oficiálny nominačný postup pre výber spoločného kandidáta na post v medzinárodnej finančnej inštitúcii. To je ďalší príklad porušovania článku 138 ZFEÚ a nedostatku koordinácie v prípade vonkajšieho zastupovania hospodárskej a menovej únie. </PARA><PARA>Eurozóna by bola dôraznejšia pri zastupovaní svojich záujmov v MMF a iných medzinárodných orgánoch, ak by mala jednotné zastúpenie zodpovedajúce jej ekonomickej váhe. Podľa vyhlásenia ECB by Európa mala zvýšiť svoje úsilie o to, aby vystupovala jednotne a účinne ovplyvnila celosvetovú diskusiu o politikách týkajúcich sa makroekonomických, regulačných, kontrolných, ako aj riadiacich aspektov: Môže teda Komisia vysvetliť:</PARA><PARA>1.  Prečo nepredložila návrh Rade na prijatie spoločnej pozície v tejto oblasti v súlade s článkom 138 ZFEÚ? </PARA><PARA>2.  Kedy podá návrh na jednotné vonkajšie zastúpenie eurozóny, aby bola schopná jednotne sa vyjadrovať o otázkach , ktoré majú zvláštny význam pre hospodársku a menovú úniu? Súhlasí s tým, že by bolo najvhodnejšie, keby sa takýto návrh predložil skôr, ako nadobudne účinnosť balíček správy ekonomických záležitostí?</PARA><PARA>3.  Kedy EÚ na základe vlastnej iniciatívy podnikla „potrebné kroky na zabezpečenie včasnej a účinnej prípravy spoločnej pozície a vzájomného porozumenia, ktoré sa môžu predložiť tretím stranám na medzinárodnom fóre“ v súlade s odporúčaním v záveroch, ktoré Európska rada prijala 11. a 12. decembra 1998?</PARA></CONTENT></QUEST>