<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Daň z cigariet od roku 2014: minimálne 1,50 eur za 20 cigariet</Title><Topic>Dane</Topic><PublicationDate>2009-03-24 - 18:33</PublicationDate><Chapo>Európsky parlament dnes schválil pomerom hlasov 525:103:45 postupné zvyšovanie minimálnej daňovej sadzby za cigarety a tabakové výrobky až k hranici 1,50 eur za krabičku v roku 2014. Rast by podľa poslancov mal byť pomalší, ako pôvodný návrh Komisie.</Chapo><Content><xhtml:div>

<xhtml:div align="justify">Zámerom schválenej legislatívy je zabrániť deformáciám jednotného trhu a presadiť zbližovanie daňových zaťažení tabakových výrobkov, ktoré sú dnes v rôznych členských štátoch odlišné. Tento prístup by mal prispieť aj k ochrane zdravia, najmä ak bude skombinovaný so zákazom propagácie tabakových výrobkov a s osvetovými akciami, uvádza správa, ktorú vypracoval poslanec Zsolt László <xhtml:strong>BECSEY</xhtml:strong> (EPP-ED, HU).</xhtml:div>
<xhtml:div align="justify"> </xhtml:div>
<xhtml:div align="justify">Konvergencia by bola podporená aj uplatnením rovnakých minimálnych podmienok na cigarety a iné tabakové výrobky. V prípade schválenia Radou by sa daňové navýšenia aplikovali postupne, až do roku 2014.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>2014: minimálne daňové zaťaženie 1,50 eur / krabičku cigariet</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Od januára 2012 by mala byť minimálna daňová sadzba za cigarety 64 eur na 1000 cigariet, od roku 2014 by táto mala byť navýšená na 75 eur na 1000 cigariet, zhodujú sa poslanci EP, čo predstavuje nižšie zaťaženie, ako pôvodne Komisiou navrhovaných 90 eur. To by predstavovalo daň 1,50 eur za 20 cigariet od roku 2014.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Cigary, krátke cigary, tabak</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Správa taktiež počíta so zjednotením daňových zaťažení cigariet a ďalších tabakových výrobkov. Poslanci navrhli daň vo výške 43 eur za kilogram tabaku od roku 2012, ktorá sa od roku 2014 navýši na hodnotu 50 eur za kilogram. Pôvodný návrh Komisie počítal s daňovým zaťažením 60 eur/kg od roku 2014.</xhtml:div>
<xhtml:div align="justify"> </xhtml:div>
<xhtml:div align="justify">Cigary a krátke cigary by mali byť zdanené sumou 12 eur/kg od roku 2012 a následne, od roku 2014, sumou 22 eur/kg.</xhtml:div>
<xhtml:div align="justify"> </xhtml:div>
<xhtml:div align="justify">Vzhľadom na to, že ide o zmeny v daňovej oblasti, ktoré patria do kompetencie členských štátov, Parlament sa k navrhovanej legislatíve vyjadruje len v rámci konzultačného postupu. To znamená, že na vstup nových pravidiel do platnosti (vrátane zmien, ktoré k pôvodnému návrhu schváli EP) bude potrebný jednomyseľný súhlas členských štátov v Rade.</xhtml:div>

</xhtml:div></Content><REF text-before="reference_abbr"><ns1:ID>20090323IPR52354</ns1:ID></REF><Knowmore text-before="more"><Link href="/activities/plenary/ta.do?language=SK">Konečné znenie prijatého textu nájdete po jeho publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/plenary/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>