<MOTION LG="SK" TYPE="RE">
<COVER>
<DATE-DEPOSIT DATE="20080917">17.9.2008</DATE-DEPOSIT>
<NUM-MOTION TYPE="B6" NUM="0428" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0428">B6‑0428/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe otázok na ústne zodpovedanie <ANCHOR ID="2" FAMILY="DOC-B" TYPE="B6" YEAR="2008" NUMBER="0460">B6‑0460/2008</ANCHOR> a <ANCHOR ID="3" FAMILY="DOC-B" TYPE="B6" YEAR="2008" NUMBER="0461">B6‑0461/2008</ANCHOR></CONTENT></PARA>
<PARA>
	<CONTENT>v súlade s článkom 108 ods. 5 rokovacieho poriadku</CONTENT></PARA>
<PARA>
	<CONTENT>predkladajú Giles Chichester a Urszula Gacek</CONTENT></PARA>
<PARA>
	<CONTENT>v mene skupiny PPE-DE</CONTENT></PARA>
<PARA>
	<CONTENT>o získaní kontroly nad cenami energie</CONTENT></PARA>
</TITLE-COV><NUM-PE NUM="413.281">PE413.281</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="4" FAMILY="DOC-B" TYPE="B6" YEAR="2008" NUMBER="0428">B6‑0428/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o získaní kontroly nad cenami energie</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje uznesenia o závislosti od ropy z 29. septembra 2005 (P6-TA (2005)361) a o kríze v sektore rybolovu ako dôsledku zvyšovania cien pohonných hmôt z 19. júna 2008 (P6-TA (2008)308),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na oznámenie Komisie s názvom Pred výzvou vyšších cien ropy (KOM(2008)384 v konečnom znení),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na závery predsedníctva zo zasadnutia Európskej rady z 19. – 20. júna 2008,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na dohodu z neformálneho zasadnutia Rady ECOFIN z 12. – 13. septembra 2008,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 108 ods. 5 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže ceny ropy dosiahli v lete v reálnych hodnotách svoje historické maximum, ceny ostatných energetických produktov sa takisto zvýšili a spotrebiteľské ceny palív zodpovedajú vývoju ceny surovej nafty; keďže slabý dolár prispel k tlaku na ceny ropy,</CONTENT></PARA>
<PARA>
<SYMBOL>B.</SYMBOL>
<CONTENT>keďže podľa odhadov ceny ropy zostanú na vysokej úrovni v strednodobom až dlhodobom časovom horizonte, čo bude mať negatívne dôsledky na infláciu a rast hospodárstva EÚ,</CONTENT></PARA>
<PARA>
<SYMBOL>C.</SYMBOL>
<CONTENT>keďže vysoké ceny znižujú kúpnu silu občanov EÚ, pričom najhoršie vplývajú na domácnosti s najnižšími príjmami a energeticky náročné priemyselné odvetvia,</CONTENT></PARA>
<PARA>
<SYMBOL>D.</SYMBOL>
<CONTENT>keďže zvýšenie cien energie ovplyvňuje kombinácia komplexného súboru faktorov: zmena v štruktúre dodávok ropy a dopytu po nej; znižujúci sa počet a veľkosť nových ropných polí; obmedzené rozširovanie produkcie ropy; geopolitické faktory; nižšie investície do vývoja technológií; vyššie investičné náklady; nedostatok kvalifikovaných pracovných síl v hlavných krajinách produkujúcich ropu,</CONTENT></PARA>
<PARA>
<SYMBOL>E.</SYMBOL>
<CONTENT>keďže zvýšená transparentnosť, spoľahlivosť a častejšie zverejňovanie údajov o komerčných zásobách ropy sú dôležité pre účinné fungovanie ropných trhov,</CONTENT></PARA>
<PARA>
<SYMBOL>F.</SYMBOL>
<CONTENT>keďže súčasná finančná kríza núti investorov hľadať alternatívne možnosti investovania a prispieva k zvýšenej krátkodobej cenovej nestabilite,</CONTENT></PARA>
<PARA>
<SYMBOL>G.</SYMBOL>
<CONTENT>keďže hospodárstvo EÚ je stále výrazne závislé od dovážanej ropy a prípadné nové polia sa nachádzajú väčšinou v neobvyklých lokalitách, v dôsledku čoho sú investičné náklady na výstavbu v nich vyššie,</CONTENT></PARA>
<PARA>
<SYMBOL>1.</SYMBOL>
<CONTENT>vyjadruje znepokojenie nad zvyšovaním cien energií, najmä vzhľadom na ich nepriaznivý vplyv na európske hospodárstvo a konkurencieschopnosť, ktorý zabraňuje dosiahnutiu cieľov lisabonskej stratégie;</CONTENT></PARA>
<PARA>
<SYMBOL>2.</SYMBOL>
<CONTENT>zdôrazňuje potrebu prijať opatrenia, ktoré umožnia hospodárstvu EÚ udržať si konkurencieschopnosť a prispôsobiť sa novým podmienkam,  pokiaľ ide o nové ceny ropy;</CONTENT></PARA>
<PARA>
<SYMBOL>3.</SYMBOL>
<CONTENT>vyzýva na prijatie pevného politického záväzku prejsť na nízkouhlíkové hospodárstvo EÚ, podporovať obnoviteľné zdroje energie, energetickú účinnosť a iné nízkouhlíkové zdroje energie a usilovať o diverzifikáciu dodávky energie a znižovať závislosť od dovážaných fosílnych palív, keďže tento prechod je najlogickejšou reakciou na vyššie ceny ropy; súhlasí s tým, že na tieto strategické opatrenia musia nevyhnutne nadviazať pevné finančné záväzky v oblasti výskumu a vývoja;</CONTENT></PARA>
<PARA>
<SYMBOL>4.</SYMBOL>
<CONTENT>podporuje rozhodnutie Európskej rady, že v záujme zmiernenia nepriaznivých dôsledkov pre domácnosti s najnižšími príjmami by sa mali prijať krátkodobé a cielené opatrenia; domnieva sa však, že by sa malo zabrániť opatreniam, ktoré spôsobujú vyššiu infláciu a nižšie stimuly na úsporu energie, keďže môžu byť na škodu udržateľnosti verejných financií a nefunkčné z dôvodu vyšších cien ropy;</CONTENT></PARA>
<PARA>
<SYMBOL>5.</SYMBOL>
<CONTENT>s obavami konštatuje, že spotrebitelia aj naďalej platia vysoké ceny, ktoré nie vždy plne zohľadňujú fluktuáciu cien smerom nadol;</CONTENT></PARA>
<PARA>
<SYMBOL>6.</SYMBOL>
<CONTENT>vyzýva Komisiu, aby zintenzívnila svoje úsilie o zlepšenie podmienok hospodárskej súťaže v ropnom priemysle a aby zabezpečila dodržiavanie platných pravidiel v tejto oblasti; domnieva sa, že treba venovať osobitnú pozornosť skúmaniu a boju proti oligopolom a kartelom v oblasti rafinácie a distribúcie na miesta spotreby;</CONTENT></PARA>
<PARA>
<SYMBOL>7.</SYMBOL>
<CONTENT>domnieva sa, že EIB by mala zohrávať významnejšiu úlohu pri poskytovaní finančných prostriedkov na projekty v oblasti energetickej účinnosti, obnoviteľných zdrojov energie a výskumu a vývoja, najmä so zameraním na malé a stredné podniky;</CONTENT></PARA>
<PARA>
<SYMBOL>8.</SYMBOL>
<CONTENT>vyzýva Komisiu, aby predložila návrh na preskúmanie smernice o energetickej dani, pričom by dôkladne zvážila účinok, ktorý by takéto daňové opatrenia mohli mať na infláciu, nové investície do výroby a výskumu ropy a na prechod k nízkouhlíkovému hospodárstvu EÚ;</CONTENT></PARA>
<PARA>
<SYMBOL>9.</SYMBOL>
<CONTENT>zdôrazňuje význam zvýšenej transparentnosti a spoľahlivosti údajov o ropných trhoch a zásobách ropy; považuje za dôležité zlepšiť poznatky o vývoji cien ropných produktov; vyzýva na včasné preskúmanie právnych predpisov Spoločenstva o núdzových zásobách ropy;</CONTENT></PARA>
<PARA>
<SYMBOL>10.</SYMBOL>
<CONTENT>vyzýva EÚ, aby zlepšila účinnosť dialógu s krajinami OPEC a ostatnými krajinami v záujme vyššej stability cien ropy, lepšej predvídateľnosti dodávok konečných ropných produktov a používania eura namiesto amerického dolára na účely platieb za ropu;</CONTENT></PARA>
<PARA>
<SYMBOL>11.</SYMBOL>
<CONTENT>opätovne zdôrazňuje význam spoločnej energetickej politiky EÚ, bezpečnosti dodávok a európskej susedskej politiky; v tejto súvislosti vyjadruje presvedčenie, že EÚ by sa mala ujať vedenia v rámci energetického dialógu s kľúčovými dodávateľmi ropy; víta myšlienku samitu na najvyššej úrovni medzi krajinami, ktoré sú spotrebiteľmi ropy, a krajinami, ktoré sú jej výrobcami;</CONTENT></PARA>
<PARA>
<SYMBOL>12.</SYMBOL>
<CONTENT>vyzýva spoločnosti v EÚ, aby boli iniciatívnejšie, a to najmä zvyšovaním investícií a  ujali sa vedenia v súvislosti s novým technologickým know-how a technickými zručnosťami, aby boli i naďalej kľúčovým partnerom krajín, ktoré sú hlavnými výrobcami ropy;</CONTENT></PARA>
<PARA>
<SYMBOL>13.</SYMBOL>
<CONTENT>konštatuje, že by sa mala zlepšiť sociálna zodpovednosť podnikov v prípade hlavných ropných spoločností, aby viac súkromných investícií zo zdrojov pochádzajúcich zo súčasných neočakávaných ziskov ropného priemyslu smerovalo do programov úspory energie a alternatívnych energetických technológií vrátane súvisiaceho výskumu a vývoja;</CONTENT></PARA>
<PARA>
<SYMBOL>14.</SYMBOL>
<CONTENT>vyzýva členské štáty, aby koordinovali politické zásahy pri riešení otázky stúpajúcich cien ropy; vyzýva Komisiu, aby predložila analýzu na základe politických opatrení členských štátov vychádzajúcich z osvedčených postupov v ich reakcii na výzvy v podobe vysokých cien ropy;</CONTENT></PARA>
<PARA>
<SYMBOL>15.</SYMBOL>
<CONTENT>vyzýva Radu, aby presadila dohodu o ďalších kľúčových krokoch k dosiahnutiu skutočne liberalizovaného vnútorného trhu s energiou;</CONTENT></PARA>
<PARA>
<SYMBOL>16.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii a vládam a parlamentom členských štátov.</CONTENT></PARA></CORPUS>
</MOTION>