<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000163">O-000163/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="93624">Ulrike Rodust</PERSON>, <PERSON ID="97020">Guido Milana</PERSON>, <PERSON ID="96986">Josefa Andrés Barea</PERSON>, <PERSON ID="97009">Kriton Arsenis</PERSON>, <PERSON ID="28311">Luis Manuel Capoulas Santos</PERSON>, <PERSON ID="28154">Ole Christensen</PERSON>, <PERSON ID="96953">Estelle Grelier</PERSON>, <PERSON ID="1129">Catherine Trautmann</PERSON>, <PERSON ID="38605">Iliana Malinova Iotova</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000163">Vec: Nedostatok informácií o mieste pôvodu konzervovaných rybích výrobkov</OBJECT><CONTENT><PARA>Právne predpisy EÚ (nariadenie (ES) č. 2065/2001 a nariadenie (ES) č. 104/2000) vyžadujú, aby boli spotrebitelia informovaní o mieste výlovu alebo chovu, pokiaľ ide o čerstvé výrobky rybolovu a akvakultúry; v prípade označení na konzervovaných rybách (najmä v prípade tuniakových konzerv) platí len povinnosť uviesť, kde bola ryba spracovaná, netreba však uvádzať, kde bola vylovená. Informácie na rybích konzervách o mieste pôvodu sú pritom pre spotrebiteľov veľmi dôležité, aby sa mohli rozhodovať na základe informácií, napríklad o tom, či chcú jesť ryby pochádzajúce z rybolovu, ktorý nie je udržateľný. Okrem toho spotrebitelia potrebujú informácie o presnom mieste pôvodu aj na to, aby sa vyhýbali produktom pochádzajúcim z nezákonného rybolovu a/alebo zo silne kontaminovaných vôd (pozri aj viaceré nedávno predložené písomné otázky na túto tému).</PARA><PARA>Komisia nedávno prijala vykonávacie nariadenie Komisie (EÚ) č. 297/2011, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime, a vykonávacie nariadenie Komisie (EÚ) č. 506/2011. Výsledky týchto opatrení sa však zatiaľ v praxi neprejavili a opatrenia možno budú mať len obmedzený dosah.</PARA><PARA>Ako zamýšľa Komisia chrániť občanov EÚ pred dovezenými konzervovanými produktmi rybolovu, ktoré sú možno lovené nezákonne a/alebo v kontaminovaných vodách, avšak konzervované v krajinách, ktoré podpísali dohody o hospodárskom partnerstve s EÚ, ktorými sa riadi dovoz konzervovaných produktov rybolovu?</PARA><PARA>Mohla by Komisia uviesť, aké včasné opatrenia a náležité právne predpisy chce prijať s cieľom zaručiť, aby európski spotrebitelia boli primerane informovaní o presnom mieste pôvodu konzervovaných produktov rybolovu pochádzajúcich najmä zo znečistených oblastí?</PARA></CONTENT></QUEST>