<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0003">O-0003/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4562">Giuseppe Gargani</PERSON> v mene <COMMITTEE COMMID="823">Výboru pre právne veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0003">Vec: Právnické profesie a fungovanie právnych systémov ako vec všeobecného záujmu</OBJECT><CONTENT><PARA>Domnieva sa Európska komisia, že špecifickosť voľných profesií v právnom sektore (konkrétne právnikov, notárov a daňových poradcov) v porovnaní s inými hospodárskymi činnosťami vyplýva z požadovanej vysokej kvalifikácie, z potreby vytvorenia osobitného vzťahu založeného na dôvere medzi profesionálmi a ich klientmi, z ich úlohy pri prístupe k spravodlivosti a jej vykonávaniu, z asymetrickosti informácií a vonkajších vplyvov, ktoré vo všeobecnosti ovplyvňujú právnické služby? Aké kroky a opatrenia plánuje Európska  komisia prijať, aby zohľadnila špecifické podmienky tohto sektora?</PARA><PARA>Domnieva sa Európska komisia, že verejná regulácia a samoregulácia stanovená odbornými združeniami právnických profesií, ako sú právnici a notári, na ich vlastnú zodpovednosť, má zásadný význam ako záruka nezávislosti týchto profesií, ktorá je nevyhnutná vo vyváženom právnom systéme na zabezpečenie kvality služieb, stanovenie osobitných noriem založených na hodnotách a na zaručenie toho, že táto regulácia sa bude dodržiavať profesionálnym spôsobom a bude sa riadiť profesionálnou etikou? Ako chce Európska komisia zohľadniť tieto kľúčové body?</PARA><PARA>Uvedomuje si Komisia, že judikatúra Súdneho dvora nebráni členským štátom, aby stanovovali povinné poplatky, pretože články 81 a 82 zmluvy sa uplatňujú len na konanie obmedzujúce hospodársku súťaž, ktorého sa podniky dopúšťajú z vlastnej iniciatívy? </PARA><PARA>Pripúšťa Komisia, že členské štáty sú oprávnené stanovovať povinné poplatky zohľadňujúce všeobecný záujem a záujem spotrebiteľov a chrániť vysoké morálne, etické a kvalitatívne normy, ktoré právnici a notári predstavujú a ktorým klienti dôverujú?</PARA></CONTENT></QUEST>