<QUEST VERSION="2"><TI><TI-INTRO>Otázka na hodinu otázok <QREF QID="H-2010-0426-R01">H-0426/2010/rev.1</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: septembra II 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0426">Vec: Palmový háj v Preveli obeťou chamtivosti priemyselných spoločností</OBJECT><CONTENT><PARA>Unikátny palmový háj Preveli (v krétskom meste Rethymno) je v súčasnosti cieľom gréckych podpaľačov, ktorí zničili 70% jeho rozlohy. Táto oblasť patrí do zodpovednosti príslušných vlád a orgánov, ale naďalej je majetkom kláštora Preveli. Ukázalo sa, že v Preveli, podobne ako v predchádzajúcich prípadoch, sú ochranné a preventívne opatrenia úplne nepostačujúce, čo vedie k výrazným škodám. Zákony o lesoch, ktoré vydali súčasná vláda strany Pasok a predchádzajúca vláda strany Nová demokracia, ako aj markantný nedostatok preventívnych opatrení proti lesným požiarom uľahčujú subjektom, ako sú veľké realitné a stavebné spoločnosti, porušovať zákony na účely zmeny spôsobu využitia pôdy. Dôsledky sú pre pracovníkov a obyvateľov zničujúce a pre životné prostredie v regióne priamo katastrofálne. Potreby obyvateľov a životného prostredia tak ustupujú honbe za ziskom.</PARA><PARA>Môže Komisia odpovedať na tieto otázky: domnieva sa, že trhový mechanizmus, priemyslové záujmy a prudké zníženie prostriedkov vyčlenených na boj proti požiarom dokážu dostatočne ochrániť lesné bohatstvo na Kréte?</PARA></CONTENT></QUEST>