<QUEST><TI><TI-INTRO>ÚSTNA OTÁZKA <QREF QID="H-2009-0442">H-0442/09</QREF></TI-INTRO><TI-SESSION>pre hodinu otázok na schôdzi v decembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96769">Jürgen Klute</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0442">Vec: Prerušenie spolupráce ES s Nikaraguou</OBJECT><CONTENT><PARA>Hoci je Nikaragua jedným z najchudobnejších štátov na svete, Európska komisia sa rozhodla odložiť platbu vo výške 60 miliónov EUR na roky 2008 a 2009 pre údajné nezrovnalosti v miestnych voľbách. Táto suma bola vyčlenená na vzdelávacie programy a programy zdravotnej starostlivosti, diverzifikáciu výroby a iné účely. Z toho dôvodu toto opatrenie Komisie ťažko postihlo najchudobnejšie skupiny nikaragujského obyvateľstva.</PARA><PARA>Nedávno bola Komisia pripravená toto opatrenie zmierniť a uvoľniť 10 miliónov EUR, ale teraz sa rozhodla, že voči Nikarague bude aj naďalej uplatňovať sankcie, a to pre rozhodnutie Najvyššieho súdu Nikaraguy o znovuzvolení prezidenta a starostov.</PARA><PARA>Prečo prijala Komisia takéto opatrenia voči Nikarague, ale nie voči vláde Kolumbie alebo Kostariky, kde boli prijaté podobné rozhodnutia?</PARA><PARA>Zamýšľa Komisia zrušiť sankcie, ktoré uložila Nikarague a jej demokraticky zvolenej vláde?</PARA><PARA>Uskutočnila Komisia hodnotenie dôsledkov, ktoré budú mať tieto opatrenia pre najchudobnejšie skupiny nikaragujského obyvateľstva?</PARA></CONTENT></QUEST>