<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000043-R01">O-000043/2011/rev.1</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28127">Lena Ek</PERSON>, <PERSON ID="38602">Vladko Todorov Panayotov</PERSON>, <PERSON ID="28477">Fiona Hall</PERSON>, <PERSON ID="4335">Marielle De Sarnez</PERSON>, <PERSON ID="97229">Niccolò Rinaldi</PERSON>, <PERSON ID="96945">Marietje Schaake</PERSON>, <PERSON ID="96871">Michael Theurer</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000043">Vec: Zabezpečenie dodávok prvkov vzácnych zemín do Európy</OBJECT><CONTENT><PARA>Prvky vzácnych zemín (PVZ) sú rozhodujúcou zložkou stoviek aplikácií špičkových technológií a kľúčom k vývoju ekologických technológií, napríklad veterných turbín a hybridných vozidiel. Priemysel EÚ v súčasnosti úplne závisí od dovozu PVZ z Číny, ktorá ovláda 97 % svetovej produkcie. Okrem toho, kým celosvetový dopyt po PVZ narastá, Čína už stihla ohlásiť veľké vývozné obmedzenia.</PARA><PARA>Odhaduje sa, že už v roku 2014 vznikne nedostatok celosvetovej produkcie 40 000 ton PVZ. Aké krátkodobé opatrenia týkajúce sa PVZ navrhuje Komisia prijať v súlade s piliermi uvedenými v európskej iniciatíve pre oblasť surovín (RMI)?</PARA><PARA>Akým spôsobom Komisia plánuje riešiť citlivú otázku týkajúcu sa PVZ vo svojom pravidelnom dialógu s Čínou a v rámci dohode o obchodnej a hospodárskej spolupráci a prebiehajúcich rokovaniach o dohode o partnerstve a spolupráci medzi EÚ a Čínou? Aký je aktuálny stav rokovaní v rámci Svetovej obchodnej organizácie? Aké kroky urobila Komisia v spolupráci s partnermi na zabezpečenie alternatívnych zdrojov PVZ a zníženie rizika nedostatku dodávok pre európsky priemysel? </PARA><PARA>Zvážila Komisia možnosť zabezpečenia dlhodobých obchodných dohôd s inými krajinami a regionálnymi organizáciami, ktoré produkujú PVZ, akými sú krajiny Latinskej Ameriky, Austrália a Kanada?</PARA><PARA>Keďže prvky vzácnych zemín nie sú nevyhnutné len pre aplikácie špičkových technológií, ale sú potrebné tiež pre lekárske prístroje a vojenské aplikácie, zvažuje Komisia možnosť zavedenia európskeho systému pre vytvorenie zásob týchto materiálov (po vzore USA, Japonska a Kórey) s cieľom zabezpečiť primerané dodávky PVZ a cenovú stabilitu? Aká je perspektíva recyklácie PVZ v Európskej únii? Bude nahradenie PVZ hrať dôležitú úlohu v ďalšom výskume rámcového programu? </PARA><PARA>Ako plánuje Komisia podnietiť spoločnosti EÚ, ktoré spracúvajú PVZ, aby znovu hľadali a využívali iné zdroje v rámci EÚ a v Grónsku? Aké kroky plánuje Komisia prijať na zabezpečenie toho, aby ťažba prvkov vzácnych zemín v rozvojových krajinách bola vykonávaná transparentným spôsobom a po riadnej konzultácii s miestnymi komunitami?</PARA></CONTENT></QUEST>