<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0027">O-0027/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="4453">Luisa Morgantini</PERSON> v mene <COMMITTEE COMMID="809">Výboru pre rozvoj</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0027">Vec: Pozemné míny <BRK/></OBJECT><CONTENT><PARA>Môže Komisia ubezpečiť Parlament,   že jej činnosť v boji proti protipechotným a protivozidlovým pozemným   mínam patrí k hlavným aspektom všetkých oblastí politiky vonkajších   vzťahov, najmä rozvojovej politiky a bezpečnostnej a obrannej politiky?   Môže Komisia potvrdiť, že jej činnosť zameraná na odstraňovanie mín   je zahrnutá v jej národných a regionálnych akčných plánoch a v plánoch   na znižovanie chudoby? Akú prioritu pripisuje pomoci obetiam mín? <BRK/></PARA><PARA>Aké úsilie vynakladá   Komisia na zovšeobecnenie Otavského dohovoru? <BRK/></PARA><PARA>Aké úsilie vynakladá   Komisia na prekonanie „darcovskej únavy“ a s akými finančnými prostriedkami   ES určenými na boj proti mínam možno počítať v porovnaní s minulosťou? <BRK/></PARA><PARA>Keďže nástroj stability   – ktorý ruší finančné nariadenia v oblasti protipechotných mín (APL)   – sa bude vzťahovať na činnosti zamerané na boj proti mínam iba v situáciách,   ktoré sa netýkajú krízového riadenia, ako sa bude odstraňovanie mín   financovať v iných situáciách? <BRK/></PARA><PARA>Ako možno zabezpečiť,   aby v oblastiach postihnutých mínami zahrnovalo odstraňovanie mín financované   Spoločenstvom všetky druhy nevybuchnutej munície v postihnutých oblastiach? <BRK/></PARA><PARA>Keďže prostredníctvom   geografických nástrojov bude možné zabezpečiť činnosť na boj proti mínam   iba vtedy, keď o to prednostne požiada prijímajúca krajina. Uvedomuje   si Komisia, že by to mohlo znamenať, že stredne zasiahnuté krajiny už   nedostanú pomoc EÚ? <BRK/></PARA><PARA>Bola by Komisia pripravená   na to, aby spoločne s EP a predsedníctvom EÚ usporiadala súbežnú akciu   zameranú na úsilie EÚ v boji proti protipechotným a protivozidlovým   pozemným mínam v rámci 7. schôdze zmluvných štátov o pozemných mínach   v novembri 2006 v Ženeve? <BRK/> <BRK/></PARA></CONTENT></QUEST>