<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0147">O-0147/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="38420">Cristian Silviu Buşoi</PERSON>, <PERSON ID="4294">Heide Rühle</PERSON>, <PERSON ID="28514">Kyriacos Triantaphyllides</PERSON> a <PERSON ID="23788">Adam Bielan</PERSON> v mene <COMMITTEE COMMID="2867">Výboru pre vnútorný trh a ochranu spotrebiteľa</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0147">Vec: Revízia smernice o balíku cestovných služieb</OBJECT><CONTENT><PARA>Smernica o balíku cestovných služieb 90/314/EHS<FNREF FNIDREF="FN1"/> stanovuje základnú ochranu spotrebiteľov, pokiaľ ide o balíky služieb pre cesty a pobyty, pričom zahŕňa právo na presné informácie o ponukách, podmienkach zrušenia pobytu a odškodnení v prípade poskytnutia nevyhovujúcich služieb a platobnej neschopnosti poskytovateľov balíkov cestovných služieb. Návrh tohto dôležitého právneho predpisu bol vypracovaný takmer pred dvadsiatimi rokmi, keď sa dvojtýždňové cestovné pobyty bežne objednávali z katalógov prostredníctvom cestovnej agentúry. </PARA><PARA>Odvtedy sa však trh cestovného trhu zmenil v dôsledku využívania nízkonákladovej leteckej dopravy. Technologický vývoj viedol k vytvoreniu nových obchodných modelov a zmenám v správaní spotrebiteľov. V súčasnosti si spotrebitelia čoraz viac zabezpečujú jednotlivé služby sami – sami si kupujú letenky, rezervujú hotelové izby či prenajímajú autá cez internet. </PARA><PARA>Európski občania nechápu, prečo majú dvaja ľudia, ktorí sedia vedľa seba v tom istom lietadle či sú ubytovaní v rovnakom hoteli, zabezpečenú úplne odlišnú ochranu spotrebiteľa v prípade, že nastanú komplikácie. Dôvod je jednoduchý – ich rezervácie sa uskutočnili rôznymi spôsobmi. </PARA><PARA>Mnohé z týchto dynamických balíkov nepatria do rozsahu pôsobnosti smernice o balíku cestovných služieb 90/314/EHS. Preto, zatiaľ čo na dovolenky chodí čoraz viac občanov, podiel spotrebiteľov chránených touto smernicou sa znižuje. Európska únia preto musí prijať opatrenia, aby spotrebitelia v plnej miere využívali vnútorný trh, ktorý skutočne funguje v ich prospech.  <BRK/></PARA><PARA>Keďže spotrebitelia sa sťažujú   na problémy s hotelmi, ktorých popis nezodpovedá skutočnosti, so spoločnosťami   prenajímajúcimi vozidlá, ako aj so spoločnosťami, ktoré sa nachádzajú   tesne pred bankrotom, ale neinformujú ich o tom, pristupuje Komisia   k otázke revízie smernice o balíku cestovných služieb ako k prioritnej   záležitosti? <BRK/></PARA><PARA>Ako rýchlo sa môže podľa   Komisie vypracovať revidovaná smernica, keďže komplexné posúdenie vplyvu   je dôležitým predpokladom pre prijatie legislatívnych opatrení? <BRK/></PARA><PARA>Mohla by Komisia uviesť,   ktorými kľúčovými oblasťami sa bude prepracované znenie smernice zaoberať? <BRK/></PARA><PARA>Ako a prostredníctvom   akých opatrení plánuje Komisia riešiť otázku odškodnenia cestujúcich   v prípade bankrotu leteckej spoločnosti?</PARA><FN FNID="FN1">  Ú. v. ES L 158, 23.6.1990, s. 59.</FN></CONTENT></QUEST>