<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000058">O-000058/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="99416">Nikolaos Salavrakos</PERSON>, <PERSON ID="21817">Mario Borghezio</PERSON>, <PERSON ID="96994">Fiorello Provera</PERSON>, <PERSON ID="97196">Oreste Rossi</PERSON>, <PERSON ID="97198">Mara Bizzotto</PERSON>, <PERSON ID="96654">Jaroslav Paška</PERSON><BRK/>v mene skupiny <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000058">Vec: Situácia migrantov v Grécku</OBJECT><CONTENT><PARA>Výnimočne vysoký počet nelegálnych migrantov, ktorí prichádzajú cez grécko-tureckú hranicu, predstavuje 90 % z celkového počtu nelegálnych vstupov do EÚ v roku 2010. Dočasné nasadenie rýchleho pohraničného zásahového tímu na grécko-tureckej hranici v roku 2010 viedlo k zníženiu počtu nelegálnych vstupov. Podľa agentúry Frontex však v druhej polovici roka 2011 zaznamenal počet nelegálnych vstupov migrantov do Grécka prudký nárast, keď denný počet vstupov sa vyšplhal na 350. Toto je predovšetkým následok arabskej jari a skutočnosti, že Turecko uplatňuje pre susedné krajiny bezvízový režim. Tento režim uplatňuje Turecko bez toho, aby podniklo dostatočné opatrenia na ochranu svojich vonkajších hraníc pred nelegálnym prisťahovalectvom, prevádzačstvom a obchodovaním s ľuďmi zo strany sietí organizovaného zločinu. Okrem toho nedodržuje readmisné dohody. Táto pretrvávajúca situácia predstavuje bezpečnostnú hrozbu pre EÚ.</PARA><PARA>V roku 2010 Grécko prijalo národný akčný plán riadenia migrácie, ktorý do určitej miery priniesol pozitívne výsledky. V roku 2011 založila táto krajina nový systém, ktorý sa má zaoberať žiadosťami o azyl a prvotným prijímaním žiadateľov o azyl.</PARA><PARA>Podľa Úradu Vysokého komisára OSN pre utečencov (UNHCR) nariadenie Dublin II nezavádza potrebné mechanizmy, aby sa zabezpečilo, že povinnosti budú rozdelené rovnomerným a spravodlivým spôsobom. Okrem toho UNHCR tvrdí, že nelegálne vstupy predstavujú pre niektoré členské štáty, predovšetkým pre tie, ktoré sa nachádzajú na vonkajších hraniciach s EÚ, neprimeranú zodpovednosť. Následne si práca s migračnými tokmi vyžaduje značné zdroje a kapacity, a to v čase, keď Grécko čelí ťažkej finančnej situácii.</PARA><PARA>1.  Aké opatrenia plánuje Komisia prijať s cieľom uľahčiť gréckym orgánom čerpať prostriedky z fondov EÚ a poskytnúť im v tejto oblasti technickú pomoc, aby zabezpečila riešenie pre riadenie migračných tokov v celej Únii?</PARA><PARA>2.  Plánuje Komisia predložiť revíziu nariadenia Dublin II s cieľom zaviesť spravodlivý a efektívny systém, ktorý by v plnej miere zaručoval žiadateľom o azyl v EÚ dodržiavanie ľudských práv?</PARA><PARA>3.  Aké opatrenia by mohla Komisia prijať, aby povzbudila Turecko pri dodržiavaní readmisných dohôd a turecké úrady pri účinnom boji s prevádzačstvom a organizovanou trestnou činnosťou?</PARA></CONTENT></QUEST>