<QUEST VERSION="2"><TI><TI-INTRO>Otázka na hodinu otázok <QREF QID="H-2010-0640">H-0640/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: januára 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96706">João Ferreira</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0640">Vec: Erózia pobrežia</OBJECT><CONTENT><PARA>Erózia pobrežia je jav, ktorý ohrozuje rozsiahle oblasti portugalského pobrežia od severu až po juh krajiny. Ide o jav, ktorý má rôzne príčiny, napríklad stúpanie priemernej hladiny oceánov, znižovanie množstva usadenín prinášaných na pobrežie, zhoršovanie prírodných štruktúr ľudskou činnosťou, ako aj rôzne zásahy v pobrežnom pasme, a ktorý ohrozuje bezpečnosť ľudí a majetku v rôznych regiónoch, pričom už spôsobil vážne nehody. Ak sa tento jav nezastaví a nezvráti, môže v budúcnosti spôsobiť veľmi vážne škody s hlbokým dosahom na hospodárstvo, sociálnu oblasť a životné prostredie.</PARA><PARA>Aké iniciatívy vyvinie Rada v snahe riešiť problém erózie pobrežia?</PARA><PARA>Akým spôsobom sa zahrnie problém erózie pobrežia do prístupu Spoločenstva k predchádzaniu prírodným katastrofám a katastrofám spôsobeným človekom? Aké nástroje pomoci sú k dispozícii členským štátom, ktoré sú najviac ohrozené účinkami erózie pobrežia?</PARA></CONTENT></QUEST>