<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000037">O-000037/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97198">Mara Bizzotto</PERSON><BRK/>v mene skupiny <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000037">Vec: Prenasledovanie kresťanov a záväzok Rady po schválení uznesenia<BRK/>
Ρ7_ΤΑ(2011)0021 a zamietnutie návrhu znenia v Rade pre zahraničné veci - 31.januára 2011</OBJECT><CONTENT><PARA>Dňa 20. januára 2011 Európsky parlament drvivou väčšinou schválil spoločné uznesenie o situácii kresťanov v súvislosti so slobodou náboženského vyznania. Súčasťou uznesenia sú aj pripomienky k zahraničnej politike Únie, ktoré sú určené Rade a Komisii: Parlament chce týmto oficiálne a slávnostne pripomenúť ostatným inštitúciám EÚ, že vonkajšia činnosť EÚ sa musí riadiť zásadou ochrany ľudských práv v súlade s ustanoveniami zakladacích zmlúv a konkrétnymi ustanoveniami obsiahnutými v rôznych dohodách o spolupráci a hospodárskom partnerstve s tretími krajinami.</PARA><PARA>Keďže – ako vyplýva z najspoľahlivejších štatistík celého sveta – kresťanské komunity vo svete sú rôznymi spôsobmi prenasledované a diskriminované najviac a keďže v posledných rokoch znepokojivo narastá fóbia voči kresťanom v mnohých krajinách Blízkeho východu, Afriky a Ázie, Parlament vyzval v bode 12 Radu pre zahraničné veci, „aby na nadchádzajúcom zasadnutí 31. januára 2011 prediskutovala otázku prenasledovania kresťanov a dodržiavania slobody náboženského vyznania alebo viery“, s cieľom dosiahnuť konkrétne výsledky v oblasti nástrojov, ktoré môžu byť použité na zaistenie bezpečnosti a ochrany ohrozených kresťanských náboženských komunít kdekoľvek na svete. Vzhľadom na priamu a explicitnú zmienku o kresťanských komunitách v uznesení Parlamentu bol však návrh vyhlásenia, ktorý Rada pripravila v nadväznosti na výzvy Parlamentu, zamietnutý na zasadnutí Rady pre zahraničné veci 31. januára po zásahu ministrov Talianska, Francúzska a Poľska, pretože dokument, ako je známe, obsahoval len veľmi nejasné vyhlásenie o tom, že EÚ sa v rámci svojej vonkajšej činnosti angažuje za obranu slobody náboženského vyznania, a predovšetkým sa nikde neuvádzali „kresťanské“ komunity.</PARA><PARA>Mohla by Rada vzhľadom na nedávne zamietnutie návrhu uviesť, kedy bude diskusia o novom znení, ktorý by viac zohľadňoval pripomienky Parlamentu, zaradená do programu rokovania? Ako Rada plánuje konkrétne uplatňovať politické nástroje na zaistenie bezpečnosti a ochrany kresťanských komunít v krajinách sveta, v ktorých sú obeťami prenasledovania a diskriminácie?</PARA></CONTENT></QUEST>