<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0045">O-0045/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1854">Constanze Angela Krehl</PERSON>, <PERSON ID="4349">Rosa Miguélez Ramos</PERSON>, <PERSON ID="28295">Antolín Sánchez Presedo</PERSON> a <PERSON ID="28298">Iratxe García Pérez</PERSON>, v mene skupiny <GRPOL GRPOLID="1103">PSE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0045">Vec: Európske zoskupenie územnej spolupráce (EZÚS)</OBJECT><CONTENT><PARA>Európske zoskupenie územnej spolupráce bolo schválené nariadením (ES) č. 1082/2006<FNREF FNIDREF="FN1"/> z 5. júla 2006. Tento nový subjekt v právnom systéme Spoločenstva je nástrojom na podporu cezhraničnej, nadnárodnej a/alebo medziregionálnej spolupráce medzi jeho členmi a jeho výlučným cieľom je posilniť hospodársku a sociálnu súdržnosť, teda jednu zo základných zásad Zmlúv.</PARA><PARA>V týchto zoskupeniach sa môžu zúčastňovať bez rozdielov všetky členské štáty, regionálne orgány, miestne orgány a verejnoprávne orgány, ktorých nevyčerpávajúci zoznam sa nachádza v prílohe III smernice 2004/18/ES<FNREF FNIDREF="FN2"/> z 31. marca 2004, ide teda o obrovský počet potenciálnych európskych zoskupení v rozličných oblastiach. Hlavnou inováciou tohto nariadenia je to, že sa tomuto typu zoskupení udeľuje štatút  právnickej osoby, čo je už samo o sebe prínosom, pretože sa tým uľahčuje operatívnosť a rozvoj spolupráce v rámci Únie. Okrem toho tieto zoskupenia nebudú nevyhnutne spolufinancované zo zdrojov Spoločenstva, čo rozširuje možnosti ich spolufinancovania.</PARA><PARA>Na uvedenie tohto nariadenia do účinnosti majú členské štáty povinnosť prijať všetky ustanovenia potrebné na to, aby sa zaručilo jeho účinné uplatňovanie najneskôr do 1. augusta 2007, ako stanovujú články 16 a 18. Momentálne musíme bohužiaľ skonštatovať, že členské štáty neprispôsobili svoje právne predpisy a v jednotlivých oblastiach neprijali príslušné opatrenia na to, aby sa umožnilo uplatňovanie nariadenia, a preto je nemožné dosiahnuť, aby toto nariadenie 1. augusta 2007 vstúpilo do platnosti vo všetkých členských štátoch.</PARA><PARA>Vzhľadom na túto situáciu, kedy členské štáty zjavne nedodržali právne predpisy Spoločenstva, čo bude mať pre postihnutých účastníkov, najmä nové členské štáty, nepriaznivé hospodárske dôsledky, sa pýtame: k akým opatreniam Komisia pristúpila v záujme nápravy uvedenej situácie?</PARA><PARA>Vzhľadom na to, že Komisia má zodpovednosť a povinnosť vyžadovať plnenie záväzkov vyplývajúcich zo Zmlúv, otvorí postup uvedený v článku 216?</PARA><FN FNID="FN1">  Ú. v. EÚ L 210, 31.7.2006, s. 19.</FN><FN FNID="FN2">  Ú. v. EÚ L 134, 30.4.2004, s. 114.</FN></CONTENT></QUEST>