<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000210">O-000210/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96821">Rui Tavares</PERSON>, <PERSON ID="96815">Judith Sargentini</PERSON>, <PERSON ID="28253">Eva Lichtenberger</PERSON>, <PERSON ID="28409">Raül Romeva i Rueda</PERSON>, <PERSON ID="96676">Christian Engström</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000210">Vec: Smernica o uchovávaní údajov</OBJECT><CONTENT><PARA>Hodnotiaca správa Komisie z 18. apríla 2011 o smernici o uchovávaní údajov (smernica 2006/24/ES) uvádza, že existujú veľké rozdiely medzi vykonávaním právnych predpisov v oblastiach obmedzenia účelu, prístupu k údajom, lehôt uchovávania údajov, ochrany a bezpečnosti údajov a štatistky; tri členské štáty smernicu porušujú, pretože ich príslušné ústavné súdy zrušili ich vykonávacie právne predpisy; kým s týmito tromi krajinami sa vedie súdne konanie alebo im hrozí žaloba, voči krajinám, pri ktorých Komisia zistila, že smernicu transponujú nesprávnym spôsobom, pretože dostatočne nechránia základné práva občanov, neboli navrhnuté žiadne podobné opatrenia;</PARA><PARA>Smernica plne nezjednotila prístup k uchovávaniu údajov a nevytvorila rovnaké podmienky pre účastníkov.</PARA><PARA>Podľa európskeho dozorného úradníka pre ochranu údajov sa smernicou porušujú základné práva na súkromie a ochranu údajov a smernica mohla byť upravená spôsobom, ktorý menej narúša súkromie.</PARA><PARA>1.  Na základe čoho sa Komisia domnieva, že v súčasnosti nie je jej právnou povinnosťou zrušiť túto smernicu, keď hodnotiaca správa nepreukázala jej nutnosť?</PARA><PARA>2.  Na základe čoho Komisia odmietla v hodnotiacej správe koncepciu zachovania údajov („quick freeze”)?</PARA><PARA>3.  Prečo má Komisia stále v úmysle iniciovať proti určitým členským štátom konanie vo veci porušenia právnych predpisov, keď sama vidí, že je potrebné revidovať smernicu a následne všetky vnútroštátne vykonávacie právne predpisy?</PARA><PARA>4.  Po tom, ako írsky najvyšší súd povolil, aby sa právne predpisy v oblasti uchovávania údajov predložili na posúdenie Európskemu súdnemu dvoru, kedy Komisia očakáva, že ESD rozhodne, či je smernica o uchovávaní údajov zákonná alebo nie?</PARA></CONTENT></QUEST>