<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0017">O-0017/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="2295">Hannes Swoboda</PERSON>, <PERSON ID="23868">Monika Flašíková Beňová</PERSON>, <PERSON ID="96832">Kinga Göncz</PERSON> a <PERSON ID="4519">Claude Moraes</PERSON>, v mene skupiny <GRPOL GRPOLID="2949">S&amp;D</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0017">Vec: Druhý európsky samit o Rómoch</OBJECT><CONTENT><PARA>Vzhľadom na spoločnú zodpovednosť EÚ a členských štátov sa začlenenie Rómov oprávnene stalo európskou témou. Druhý európsky samit o Rómoch, ktorý usporiada španielske predsedníctvo 8. apríla 2010 v Córdobe, je vhodnou príležitosťou na posúdenie dosiahnutých výsledkov a stanovenie ďalších úloh.</PARA><PARA>1. Keďže Rada víta návrh programu samitu o Rómoch v Córdobe, má v úmysle prijať spoločnú pozíciu k politike financovania zo štrukturálnych a predvstupových fondov, ktorá by odrážala európsky politický záväzok v plnej miere využívať možnosti týchto fondov na podporu začlenenia Rómov a zabezpečiť, aby sa pri všetkých revíziách operačných programov a postupov prideľovania prostriedkov plne zohľadňovali spoločné základné zásady začleňovania Rómov<FNREF FNIDREF="FN1"/>?</PARA><PARA>2. Akým spôsobom budú členské štáty spolupracovať s Komisiou s cieľom podnecovať miestne orgány k lepšiemu využívaniu možností financovania zo štrukturálnych fondov na podporu začlenenia Rómov, najmä vzhľadom na nízke čerpanie prostriedkov zo štrukturálnych a predvstupových fondov v niektorých členských štátoch a (potenciálnych) kandidátskych krajinách?</PARA><PARA>3. Má Rada, najmä súčasná trojica predsedníctiev, v úmysle predložiť po konzultácii s Európskym parlamentom a pri aktívnom zapojení občianskej spoločnosti strategickú agendu o začlenení Rómov vrátane priorít na plánovacie obdobie 2014 – 2020?</PARA><PARA>4. Rómovia čelia zjavnej i skrytej diskriminácii vrátane znepokojivých foriem rasového násilia, nenávistného slovného prejavu, segregácie v mieste bydliska a v škole a násilného súdneho vysťahovania, ale aj menej viditeľnej diskriminácii prostredníctvom nerovného prístupu k verejným službám a sociálnym opatreniam. Aké kroky Rada navrhuje na boj proti viditeľným i skrytým formám diskriminácie Rómov?</PARA><FN FNID="FN1">  Závery zasadnutia Rady pre sociálne veci a zamestnanosť, 9. júna 2009.</FN></CONTENT></QUEST>