<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000302">O-000302/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28511">Bairbre de Brún</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000302">Vec: Transparentnosť a spravodlivosť v potravinovom dodávateľskom reťazci</OBJECT><CONTENT><PARA>Kríza v odvetví poľnohospodárstva pretrváva a poľnohospodári a poľnohospodárske podniky musia čeliť neúnosne sa zvyšujúcim výrobným nákladom, ktoré nie sú odzrkadlené v ich príjmoch.</PARA><PARA>Ak sa poľnohospodárom za ich výrobky nezaručí spravodlivá cena, mnohí z nich z odvetvia odídu. Spravodlivé a náležité mzdy poľnohospodárov musia byť prioritou EÚ, inak nám hrozí, že mnoho malých poľnohospodárskych podnikov zanikne.</PARA><PARA>Vyjednávacia sila poľnohospodárov a ich organizácií sa musí významne zvýšiť a v potravinovom dodávateľskom reťazci sa musí zabezpečiť spravodlivosť a transparentnosť, aby sa predišlo zneužívaniu situácie veľkými nákupcami.</PARA><PARA>Parlament svoj postoj k týmto otázkam jasne vyjadril vo svojich správach, napr. v správe Josého Bového o lepšom fungovaní potravinového reťazca v Európe. Situácia sa však aj naďalej zhoršuje. Cena, ktorú za výrobky platia spotrebitelia, sa neodráža v cene, ktorá je vyplácaná poľnohospodárom.</PARA><PARA>Ako bude Komisia riešiť túto otázku, ktorá má zásadný význam tak pre Európsky parlament, ako aj pre agropotravinársky priemysel?</PARA><PARA>Ako sa Komisia postaví k riešeniu problému zneužívania situácie v potravinovom reťazci veľkými nákupcami? Aké opatrenia prijme, aby zabezpečila spravodlivosť vo vzťahoch medzi výrobcami potravín, maloobchodníkmi a dodávateľmi?</PARA><PARA>Aký pokrok sa dosiahol v súvislosti s požiadavkou Európskeho parlamentu týkajúcou sa transparentnosti v tejto oblasti a s návrhom predloženým Komisii, aby národným ombudsmanom odporučila monitorovať situáciu v tejto oblasti?</PARA></CONTENT></QUEST>