<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0118">O-0118/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="39713">Renate Weber</PERSON>, <PERSON ID="97229">Niccolò Rinaldi</PERSON>, Baroness <PERSON ID="4529">Sarah Ludford</PERSON>, <PERSON ID="97086">Sonia Alfano</PERSON>, <PERSON ID="96677">Cecilia Wikström</PERSON>, <PERSON ID="28246">Alexander Alvaro</PERSON>, <PERSON ID="4398">Gianni Vattimo</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0118">Vec: Diskriminácia párov rovnakého pohlavia, sloboda pohybu, práva lesbičiek, homosexuálov, bisexuálov a transsexuálov (LGBT), stratégia EÚ</OBJECT><CONTENT><PARA>Akčný plán Komisie na implementáciu Štokholmského programu a iné plánovacie dokumenty Komisie neobsahujú žiadnu špecifickú alebo konkrétnu iniciatívu o právach LGBT ani o boji proti homofóbii. Vzájomné uznávanie párov rovnakého pohlavia, či už zosobášených, registrovaných v civilnom partnerstve, žijúcich v spoločnej domácnosti alebo v de facto spoločnej domácnosti, sa nerieši napriek tomu, že článok 67 ods. 4 ZEÚ o uplatňovaní zásady vzájomného uznávania v občianskych veciach, článok 81 ZFEÚ o justičnej spolupráci v občianskych veciach s cezhraničným dosahom alebo článok 19 ZFEÚ udeľujú Únii mandát „prijať opatrenia na boj proti diskriminácii založenej na ... sexuálnej orientácii“. Takéto nedostatočné vzájomné uznávanie má tiež vplyv na uplatňovanie smernice 2004/38/ES<FNREF FNIDREF="FN1"/> o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, keďže väčšina členských štátov uplatňuje obmedzujúcu a nesprávnu interpretáciu článkov 2 a 3 vo vzťahu k párom rovnakého pohlavia <FNREF FNIDREF="FN2"/>, ktorá je vo výraznom rozpore s článkami 2 a 3 ods. 3 ZEÚ a 10 a 19 ZFEÚ, a najmä s článkom 21 Charty základných práv v EÚ. Európsky parlament vyjadril dôraznú kritiku, vyzval členské štáty, aby prehodnotili svoje zákony, a požiadal Komisiu, aby vydala prísne usmernenia – vychádzajúce z analýzy a záverov správy Agentúry Európskej únie pre základné práva o homofóbii – s cieľom zaručiť uplatňovanie vzájomného uznávania, rovnosti, nediskriminácie, dôstojnosti a rešpektovania súkromného a rodinného života. Občania v EÚ naďalej čelia diskriminácii na základe ich sexuálnej orientácie a rodovej príslušnosti alebo nemajú nedostatočnú primeranú ochranu alebo podporu, ako je to v prípade transsexuálov a transgenderových osôb; niektoré členské štáty neuznávajú sexuálnu orientáciu ako záväzný dôvod pre uznávanie azylov na základe smernice o oprávnení, rámcová smernica o rasizme a xenofóbii sa nevzťahuje na homofóbiu; niektoré členské štáty majú zákony, ktoré považujú informácie o pároch rovnakého pohlavia za škodlivé pre neplnoletých. Opatrenia EÚ proti kriminalizácii a prenasledovaniu LGBT na medzinárodnej úrovni by sa tiež mali zintenzívniť. </PARA><PARA>Aké konkrétne iniciatívy, opatrenia a programy Komisia prijme a podporí k vyššie uvedeným otázkam? Podporí Komisia myšlienku vydania stratégie EÚ k právam LGBT a boja proti homofóbii s harmonogramom opatrení s cieľom zabezpečiť dodržiavanie a ochranu práv LGBT a ich presadzovanie v EÚ a vo svete?</PARA><FN FNID="FN1">  Ú. v. EÚ L 158, 30.4.2004, s. 77.</FN><FN FNID="FN2">  Napríklad členské štáty (Poľsko) neuznávajú dokumenty o občianskom stave svojich občanov, ktoré sú potrebné na uzavretie registrovaných partnerstiev osôb rovnakého pohlavia v zahraničí.</FN></CONTENT></QUEST>