<QUEST VERSION="2"><TI><TI-INTRO>Otázka na hodinu otázok <QREF QID="H-2010-0272">H-0272/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júna 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0272">Vec: Vybudovanie jadrovej elektrárne v Akkuyu v Turecku</OBJECT><CONTENT><PARA>Rusko a Turecko uzavreli 12. mája 2010 v Ankare dohodu o vybudovaní jadrového reaktora v Akkuyu, pričom podobné projekty sa v minulosti odkladali. Realizácia projektu prináša Turecku a Stredozemiu riziká. Seizmológovia vyjadrili vážne obavy v súvislosti s vybranou lokalitou pre reaktor, ktorá leží v oblasti ohrozovanej zemetrasením. Navyše sa očakáva, že Stredozemné more sa bude systematicky využívať na prepravu jadrového odpadu.</PARA><PARA>Ako hodnotí Komisia túto dohodu? Vzhľadom na prebiehajúce rokovania, ako hodnotí Turecko doterajšie zosúlaďovanie s právnymi predpismi Spoločenstva v oblasti jadrovej bezpečnosti? Pridalo sa Turecko k medzinárodným dohodám týkajúcim sa základných požiadaviek na bezpečnosť a k postupom EÚ na odstraňovanie rádioaktívneho odpadu? Je Turecko zmluvnou stranou Spoločného dohovoru o bezpečnosti nakladania s vyhoreným palivom a bezpečnosti nakladania s rádioaktívnym odpadom? Aké kroky podnikla Komisia, aby odradila Turecko od uskutočnenia takéhoto nebezpečného projektu?</PARA></CONTENT></QUEST>