<MOTION LG="SK" TYPE="RE">
<COVER>
<DATE-DEPOSIT DATE="20090112">12.1.2009</DATE-DEPOSIT>
<NUM-MOTION TYPE="B6" NUM="0057" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0057">B6‑0057/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Francis Wurtz, Luisa Morgantini, Kyriacos Triantaphyllides, Miguel Portas, Feleknas Uca</CONTENT></PARA>
<PARA>
	<CONTENT>o situácii na Blízkom východe/v pásme Gazy</CONTENT></PARA>
</TITLE-COV><NUM-PE NUM="416.182">PE416.182</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B>B6‑0057</B></NUM-MOTION>
<PARA><CONTENT><B>Uznesenie Európskeho parlamentu o situácii na Blízkom východe/v pásme Gazy</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o Blízkom východe, najmä uznesenia zo 16. novembra 2006 o situácii v pásme Gazy, z 12. júla 2007 o Blízkom východe, z 11. októbra 2007 o humanitárnej situácii v Gaze a z 21. februára 2008 o situácii v pásme Gazy,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na rezolúcie Bezpečnostnej rady OSN č. 242 (1967). 338 (1973) a 1860 z 8. januára 2009,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Štvrtý ženevský dohovor (1949),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na vyhlásenie Európskej únie z 30. decembra 2008 o situácii na Blízkom východe,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže Izrael začal 27. decembra 2008 v Gaze vojenskú ofenzívu, ktorá je najvýraznejšou izraelskou vojenskou akciou od tzv. Šesťdňovej vojny v roku 1967;</CONTENT></PARA>
<PARA>
<SYMBOL>B.</SYMBOL>
<CONTENT>keďže podľa najnovších správ doteraz zahynulo v dôsledku izraelskej operácie v Gaze takmer tisíc ľudí, pričom množstvo obetí tvoria ženy a deti, tisícky osôb boli zranené, zničili sa domy, školy a ďalšie kľúčové prvky civilnej infraštruktúry, ako sa o tom mali možnosť presvedčiť aj niektorí členovia Parlamentu počas nedávnej návštevy Rafahu,</CONTENT></PARA>
<PARA>
<SYMBOL>C.</SYMBOL>
<CONTENT>keďže podľa množstva správ izraelská armáda používa muníciu s fosforom, spôsobujúcu závažnejšie zranenia,</CONTENT></PARA>
<PARA>
<SYMBOL>D.</SYMBOL>
<CONTENT>keďže hraničné priechody do Gazy a z nej sú osemnásť mesiacov zatvorené, embargo na pohyb ľudí a tovaru ovplyvňuje každodenný život obyvateľstva a ďalej paralyzuje hospodárstvo v pásme Gazy, a keďže táto politika izolácie pásma Gazy je neúspešná v politickej i humanitárnej rovine,</CONTENT></PARA>
<PARA>
<SYMBOL>E.</SYMBOL>
<CONTENT>keďže izraelská vojna a embargo na pásmo Gazy predstavujú kolektívny trest, čo je v rozpore s medzinárodným humanitárnym právom, a keďže osobitný spravodajca Rady OSN pre ľudské práva monitorujúci situáciu v oblasti ľudských práv na palestínskom Západnom brehu a v Gaze vyhlásil, že blokáda Gazy sa rovná zločinu proti ľudskosti;</CONTENT></PARA>
<PARA>
<SYMBOL>F.</SYMBOL>
<CONTENT>keďže značná finančná podpora Európskej únie pre Palestínčanov zohrala významnú úlohu v úsilí vyhnúť sa humanitárnej katastrofe v pásme Gazy a na Západnom brehu, ale nemala prínos k politickému procesu; keďže aktuálny vývoj je aj výsledkom politiky EÚ a ďalších medzinárodných aktérov, ktoré Izraelu zaručili desaťročia beztrestnosti aj pri pokračujúcom a trvalom porušovaní medzinárodného práva a medzinárodného humanitárneho práva;</CONTENT></PARA>
<PARA>
<SYMBOL>1.</SYMBOL>
<CONTENT>ostro odsudzuje masívnu ofenzívu izraelských vzdušných a pozemných jednotiek v husto osídlených oblastiach, vojnu, ktorá prináša čoraz vyššie množstvo obetí z radov civilného obyvateľstva a spôsobuje všeobecné ničenie civilnej infraštruktúry;</CONTENT></PARA>
<PARA>
<SYMBOL>2.</SYMBOL>
<CONTENT>vyjadruje solidaritu s civilným obyvateľstvom zasiahnutým násilnosťami v Gaze; dôrazne odsudzuje skutočnosť, že boli zasiahnuté aj civilné ciele a ciele OSN;</CONTENT></PARA>
<PARA>
<SYMBOL>3.</SYMBOL>
<CONTENT>vyzýva na okamžité, trvalé a plne rešpektované zastavenie bojov vedúce k úplnému stiahnutiu všetkých izraelských okupačných vojsk z Gazy a na prímerie dosiahnuté na základe rokovaní, ktorého zárukou bude mechanizmus stanovený medzinárodným spoločenstvom a jeho súčasťou budú mnohonárodnostné ochranné sily; </CONTENT></PARA>
<PARA>
<SYMBOL>4.</SYMBOL>
<CONTENT>víta prijatie rezolúcie Bezpečnostnej rady OSN č. 1860 dňa 8. januára 2009;</CONTENT></PARA>
<PARA>
<SYMBOL>5.</SYMBOL>
<CONTENT>vyzýva Radu a členské štáty OSN, aby vyvíjali nátlak smerujúci k vykonávaniu rezolúcie Bezpečnostnej rady OSN a zastaveniu pretrvávajúceho násilia; dôrazne vyzýva členské štáty, aby prestali s dodávkami zbraní pre Izrael; </CONTENT></PARA>
<PARA>
<SYMBOL>6.</SYMBOL>
<CONTENT>odsudzuje raketové útoky Hamasu namierené proti izraelským civilistom; vyjadruje solidaritu s izraelským civilným obyvateľstvom zasiahnutým násilnosťami; vyzýva Hamas, aby zastavil raketové útoky a prevzal vlastnú zodpovednosť tým, že si zvolí cestu politického procesu; </CONTENT></PARA>
<PARA>
<SYMBOL>7.</SYMBOL>
<CONTENT>zdôrazňuje rozhodujúci význam obnovy úsilia o dosiahnutie vnútropalestínskeho zmierenia a v tejto súvislosti podčiarkuje nevyhnutnosť trvalého geografického spojenia a mierového a trvalého politického znovuzjednotenia pásma Gazy a Západného brehu; </CONTENT></PARA>
<PARA>
<SYMBOL>8.</SYMBOL>
<CONTENT>opätovne pripomína svoj názor, že izraelsko-palestínsky konflikt nemožno vyriešiť vojenskou cestou; víta preto všetky podniknuté diplomatické kroky; vyzýva Radu, aby vyvinula maximálne úsilie o obnovu Kvarteta a napomohla rokovania medzi všetkými zúčastnenými stranami;  </CONTENT></PARA>
<PARA>
<SYMBOL>9.</SYMBOL>
<CONTENT>poukazuje na to, že izraelská vojenská akcia nezvratne rozdrvila Annapoliský proces na prach a ohrozuje všetky skromné úspechy a zvyšnú nádej na dohodnuté celkové urovnanie konfliktu v strednodobom horizonte;</CONTENT></PARA>
<PARA>
<SYMBOL>10.</SYMBOL>
<CONTENT>zdôrazňuje, že skutočné riešenie súčasnej krízy možno nájsť len prostredníctvom otvorených rokovaní, stiahnutia Izraela z území okupovaných od roku 1967 a napokon prostredníctvom spravodlivého a trvalého riešenia izraelsko-palestínskeho konfliktu, ktorým môže byť len výsledok v podobe dvoch štátov – vytvorenia palestínskeho štátu pozdĺž hraníc z roku 1967 s Východným Jeruzalemom ako hlavným mestom a celkového vyrovnania so všetkými palestínskymi utečencami na základe rezolúcie Valného zhromaždenia OSN č. 194;</CONTENT></PARA>
<PARA>
<SYMBOL>11.</SYMBOL>
<CONTENT>vyjadruje hlboké znepokojenie nad osudom a bezpečnosťou 1,5 milióna Palestínčanov, ktorí uviazli v pásme Gaze bez možnosti odísť; zastáva názor, že trojhodinové prerušenie bombardovania stále nepostačuje na vyrovnanie sa so súčasnou humanitárnou katastrofou, ktorú možno vyriešiť iba okamžitým a trvalým prímerím; poukazuje na to že súčasná kríza zhoršuje situáciu vzniknutú v dôsledku blokády pásma Gazy, ktorú uplatňujú izraelské orgány od roku 2007;</CONTENT></PARA>
<PARA>
<SYMBOL>12.</SYMBOL>
<CONTENT>vyzýva izraelské orgány, aby otvorením hraničného priechodu a ukončením blokády umožnili doručenie potravín, naliehavej zdravotníckej pomoci a paliva do pásma Gazy; naliehavo vyzýva najmä egyptské orgány, aby vykonali maximum v úsilí o otvorenie hraničného priechodu Rafah, a tak umožnili odchod utečencov a civilného obyvateľstva a dodávanie humanitárnej pomoci;</CONTENT></PARA>
<PARA>
<SYMBOL>13.</SYMBOL>
<CONTENT>domnieva sa, že okamžité obnovenie vykonávania dohody o pohybe a prístupe (AMA) a dohodnutých zásad pre hraničný priechod v Rafahu (APRC), uzavretých v septembri 2005 medzi Izraelom a Palestínskou samosprávou po jednostrannom stiahnutí sa Izraela z pásma Gazy, musí byť zaručené bez obmedzení, a vyzýva Radu, aby pokračovala v monitorovacej misii EÚ v Rafahu;</CONTENT></PARA>
<PARA>
<SYMBOL>14.</SYMBOL>
<CONTENT>ostro kritizuje rozhodnutie izraelských orgánov neumožniť novinárom vstup do pásma Gazy a povoliť iba obmedzené množstvo humanitárnych konvojov; žiada, aby bol medzinárodným pozorovateľom umožnený neobmedzený a slobodný prístup, a tak sa mohli vyšetriť zločiny spáchané pred vojenskou ofenzívou a po nej; </CONTENT></PARA>
<PARA>
<SYMBOL>15.</SYMBOL>
<CONTENT>zdôrazňuje, že politika beztrestnosti, ktorú voči Izraelu uplatňuje EÚ a ďalší medzinárodní aktéri v súvislosti s porušovaním medzinárodného práva a medzinárodného humanitárneho práva, sa neosvedčila; vyzýva Radu, členské štáty a Komisiu, aby z tejto skutočnosti konečne vyvodili závery; </CONTENT></PARA>
<PARA>
<SYMBOL>16.</SYMBOL>
<CONTENT>domnieva sa, že izraelské útoky proti Gaze sú v rozpore s ustanoveniami dohody o pridružení medzi EÚ a Izraelom, najmä s ustanoveniami o doložke ľudských práv, ktorá sa z právneho hľadiska považuje za základný prvok dokumentu; zastáva názor, že vzhľadom na nedávny vývoj a v súlade s článkom 2 by sa mal zastaviť výkon dohody o pridružení medzi EÚ a Izraelom; </CONTENT></PARA>
<PARA>
<SYMBOL>17.</SYMBOL>
<CONTENT>opätovne potvrdzuje, že vývoj vzťahov medzi EÚ a Izraelom musí byť prísne podmienený dodržiavaním ľudských práv a medzinárodného humanitárneho práva, skončením humanitárnej krízy v Gaze a na okupovaných palestínskych územiach, skutočným záväzkom ku komplexnému mierovému urovnaniu a plným uplatňovaním dočasnej dohody o pridružení medzi ES a OOP; vyzýva Radu a Komisiu, aby okamžite zastavili proces prehlbovania vzťahov medzi EÚ a Izraelom; </CONTENT></PARA>
<PARA>
<SYMBOL>18.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, vysokému predstaviteľovi pre spoločnú zahraničnú a bezpečnostnú politiku, vládam a parlamentom členských štátov, generálnemu tajomníkovi OSN, vyslancovi kvarteta pre Blízky východ, predsedovi Palestínskej samosprávy, Palestínskej zákonodarnej rade, izraelskej vláde, Knesetu a vláde a parlamentu Egypta.</CONTENT></PARA></CORPUS>
</MOTION>